Diari Oficial de la Generalitat Valenciana


Sumari del DOGV 9941, del 20-09-2024 (2024/9404)

RESOLUCIÓ de 13 de setembre de 2024, de la Direcció General, per la qual es convoquen les subvencions destinades al finançament del Programa de suport a dones en els àmbits rural i urbà per a dones inscrites en els espais Labora, en el marc del Pla de recuperació, transformació i resiliència (objectiu CID 343).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9941

Data del DOGV
:   20-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9404

CVE
:   FZDY-A-3870-9221

Data del document
:   13-09-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Anàlisi jurídica

El Consell Europeu del 21 de juliol de 2020, conscient de la necessitat en este moment històric d’un esforç sense precedents i d’un plantejament innovador que impulsen la convergència, la resiliència i la transformació a la Unió Europea, va acordar un paquet de mesures de gran abast.

Estes mesures conjuminen el marc financer pluriennal (MFP) per a 2021-2027 reforçat i la posada en marxa d’un instrument europeu de recuperació (Next Generation EU), l’element central del qual és el Mecanisme de recuperació i resiliència. La instrumentació de l’execució dels recursos financers del Fons Europeu de Recuperació es realitzarà a través del Pla de recuperació, transformació i resiliència, aprovat per Acord del Consell de Ministres de 27 d’abril de 2021, de conformitat amb el que s’establix per la decisió d’execució del Consell relativa a l’aprovació de l’avaluació del Pla de recuperació i resiliència d’Espanya (Council Implementing Decision – CID), de 13 de juliol de 2021

Els projectes que constituïxen este pla permetran la realització de reformes estructurals els pròxims anys, mitjançant canvis normatius, així com inversions, i, per tant, possibilitaran un canvi del model productiu per a la recuperació de l’economia després de la pandèmia causada per la covid-19, i, a més, una transformació cap a una estructura més resilient que permeta que el nostre model sàpia afrontar amb èxit altres possibles crisis o desafiaments en el futur.

En el marc del Pla de recuperació, transformació i resiliència, el Ministeri de Treball i Economia Social i el Servici Públic d’Ocupació Estatal participen de manera rellevant en el component 23 «Noves polítiques públiques per a un mercat de treball dinàmic, resilient i inclusiu», enquadrat en l’àrea política VIII «Nova economia de les cures i polítiques d’ocupació».

Dins de les reformes i inversions proposades en este component s’inclou la inversió 2, «Ocupació dona i transversalitat de gènere en les polítiques públiques de suport a l’activació per a l’ocupació».

Per a executar-la, s’ha adoptat l’Orde TES/1121/2021, d’11 d’octubre, per la qual s’establixen les bases reguladores per a la concessió de subvencions públiques, destinades

al finançament del Programa de suport a dones en els àmbits rural i urbà, en el marc del Pla de recuperació, transformació i resiliència.

D’esta manera, esta orde contribuïx al compliment de l’objectiu núm. 343 de l’esmentada decisió d’execució del Consell relativa a l’aprovació de l’avaluació del Pla de recuperació i resiliència d’Espanya (Council Implementing Decision – CID), que almenys 22.240 dones hagen completat el Programa de suport a dones en els àmbits rural i urbà, tenint en compte les 27.800 dones matriculades que inicien l’execució.

L’objectiu d’este nou programa és posar en marxa plans específics per a millorar la capacitació de les dones de les àrees rurals i urbanes, a través, primer, de la seua sensibilització per a incrementar la seua participació en l’activitat econòmica de la seua zona, la qual cosa comportarà oferir oportunitats de formació, així com l’assessorament en estos àmbits: digital, tecnològic, emprenedoria i economia social que es lligue als productes endògens (dimensió local i verda), aprofitament forestal, pesquer i agrari, activitats comercials en línia i suport a la dependència. A més, la vida urbana ha de regenerar-se per a atendre les demandes d’una població que reclama que esta vida siga de qualitat; particularment, atendre l’economia verda, blava i circular, i la mobilitat urbana, entre altres. De la mateixa manera, amb l’objectiu de revitalitzar les zones rurals per a abordar el repte demogràfic i la recuperació de la qualitat de vida i de treball de les persones, s’impulsen actuacions de promoció de l’ocupabilitat de les dones en zones rurals, per a millorar la seua perspectiva professional i acurtar la bretxa de gènere que suporta el món rural, jugar un paper essencial en la revitalització dels xicotets municipis i àrees rurals, fomentar la fixació del talent de les dones a través de la seua capacitació i la creació d’oportunitats, així com obrir noves perspectives i contribuir al desenrotllament econòmic i social en estos territoris.

En esta orde s’arrepleguen les activitats objecte de les diferents subvencions, així com el procediment de concessió de les ajudes.

En particular, es preveu que la concessió i justificació de la subvenció es realitze a través del règim de mòduls, d’acord amb el que s’establix en els articles 76 a 79 del Reglament de la Llei general de subvencions, aprovat pel Reial decret 887/2006, de 21 de juliol. Per a implementar este règim de mòduls, en l’orde de bases reguladores s’establixen com a mòduls les quantitats que configuren el cost unitari segons l’informe tècnic realitzat pel Servici Públic d’Ocupació Estatal per al càlcul que ha fixat els costos unitaris per a este programa.

Com que les subvencions regulades mitjançant l’Orde TES/1121/2021, d’11 d’octubre, i que es convoquen mitjançant esta resolució, es finançaran mitjançant els fons del Mecanisme de recuperació i resiliència europeu, serà aplicable a esta convocatòria el Reial decret llei 36/2020, de 30 de desembre, pel qual s’aproven mesures urgents per a la modernització de l’Administració pública i per a l’execució del Pla de recuperació, transformació i resiliència en totes les mesures que ajuden a agilitar i flexibilitzar-ne la tramitació.

Tal com establix l’article 9.1 de l’Orde TES/1121/2021, d’11 d’octubre, d’acord amb este reial decret llei, i en aplicació del seu article 62, les subvencions objecte d’esta orde es tramitaran segons el procediment de concurrència competitiva establit en este article, ja que es tracta de subvencions relacionades finançables amb fons europeus, regulades per la Llei 38/2003, de 17 de novembre, general de subvencions, l’objecte de les quals és finançar actuacions concretes que no requerixen valoració comparativa amb altres propostes, per la qual cosa les resolucions de concessió es dictaran per orde de presentació de sol·licituds, una vegada realitzades les comprovacions de concurrència de l’actuació subvencionable i el compliment de la resta de requisits exigits, fins a l’esgotament del crèdit pressupostari assignat en la convocatòria.

La convocatòria es realitzarà d’acord amb les bases reguladores establides en esta orde i amb el contingut que s’assenyala en l’article 23.2 de la Llei 38/2003, de 17 de novembre.

Seguint el que es disposa en les bases reguladores establides en l’Orde TES/1121//2021, d’11 d’octubre, d’acord amb la Llei 38/2003, de 17 de novembre, general de subvencions i el seu reglament de desplegament, aprovat per Reial decret 887/2006, de 21 de juliol, la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions així com amb el Reial decret llei 36/2020, de 30 de desembre, i el Decret llei 6/2021, d’1 d’abril, del Consell, de mesures urgents en matèria economicoadministrativa per a l’execució d’actuacions finançades per instruments europeus per a donar suport a la recuperació de la crisi conseqüència de la covid19, modificat pel Decret llei 1/2022, de 22 d’abril, del Consell, és procedent dictar resolució de convocatòria de les subvencions destinades al finançament de la inversió «Suport a dones en els àmbits rural i urbà», en l’àmbit territorial de la Comunitat Valenciana.

En virtut d’això,

RESOLC

CAPÍTOL I

*Disposicions generals*

*Primer. Regulació i àmbit d’aplicació*

1. La present resolució té per objecte aprovar la convocatòria de subvencions per a l’exercici 2024, en règim de concurrència competitiva, destinades al finançament de la inversió Programa de suport a dones en els àmbits rural i urbà», en l’àmbit territorial de la Comunitat Valenciana.

2. La convocatòria s’efectua d’acord amb l’Orde TES/1121/2021, d’11 d’octubre, per la qual s’establixen les bases reguladores per a la concessió de subvencions públiques, destinades al finançament del Programa de suport a dones en els àmbits rural i urbà, en el marc del Pla de recuperació, transformació i resiliència. Així mateix, es regirà pel que es disposa en la Llei 38/2003, de 17 de novembre, general de subvencions, i en el seu reglament de desplegament, aprovat per Reial decret 887/2006, de 21 de juliol, i la resta de normativa vigent aplicable de manera general.

3. Esta convocatòria és un instrument d’execució del Programa de suport a dones en els àmbits rural i urbà, inclòs en la inversió 2, «Ocupació dona i transversalitat de gènere en les polítiques públiques de suport a l’activació per a l’ocupació», compresa en el component 23, «Noves polítiques públiques per a un mercat de treball dinàmic, resilient i inclusiu» del Pla nacional de recuperació, transformació i resiliència, i és objecte de finançament mitjançant els recursos financers derivats de l’Instrument europeu de recuperació («Next Generation EU»), a través del Mecanisme de recuperació i resiliència, establit pel Reglament (UE) 2021/241 del Parlament Europeu i del Consell, de 12 de febrer de 2021. Seran, per consegüent, aplicables a esta convocatòria les disposicions que resulten aplicables del Reial decret llei 36/2020, de 30 de desembre, pel qual s’aproven mesures urgents per a la modernització de l’Administració pública i per a l’execució del Pla de recuperació, transformació i resiliència.

4. Les ajudes previstes en esta resolució reunixen les condicions per a qualificar-se de subvenció i estan subjectes a l’LGS, la seua normativa de desplegament i altra normativa aplicable. Estes ajudes no constituïxen una ajuda d’estat en els termes previstos en els articles 107 i 108 del Tractat de funcionament de la Unió Europea (TFUE), perquè la seua concessió no falseja ni amenaça falsejar la competència, ni afavorixen determinades empreses, ja que les entitats beneficiàries de les subvencions són administracions públiques i entitats sense ànim de lucre per a la prestació dels servicis d’orientació, formació i assessorament laboral, segons el que es disposa en la present resolució.

CAPÍTOL II

*Subvencions per al Programa de suport a dones en els àmbits rural i urbà*

*Segon. Objecte de la subvenció*

1. La subvenció que es convoca té per objecte finançar el desenrotllament d’itineraris individualitzats de capacitació i inserció laboral dirigits a les dones d’àrees rurals i urbanes inscrites com a demandants d’ocupació en el territori de la Comunitat Valenciana, a fi de millorar la seua ocupabilitat i/o la seua qualificació professional i promoure la seua inserció laboral en àmbits amb bones perspectives territorials d’ocupació, que donen cobertura a les necessitats del mercat laboral territorial, per a aconseguir el resultat quantificat d’inserció professional d’almenys el 20 % de les dones participants, que s’establix en el resolc tercer.

2. Els itineraris de capacitació i inserció laboral estaran integrats per actuacions subvencionables de diferent naturalesa, el contingut de les quals haurà de ser l’indicat en l’article 3 de l’Orde TES/1121/2021, d’11 d’octubre, i es configuraran com un procés personalitzat i individualitzat d’atenció a les participants, coherent i ajustat al seu perfil d’ocupabilitat i a les seues necessitats en relació amb l’ocupació, així com a les necessitats i característiques de l’àmbit laboral a què estiguen dirigits.

Els itineraris de capacitació i inserció laboral estaran orientats a l’adquisició de competències i a l’acompliment professional en els àmbits que s’establixen en l’article 4.4 de l’Orde TES/1121/2021, d’11 d’octubre, en els termes establits en el resolc tercer lletra *b*  d’esta convocatòria.

*Tercer. Objectius d’atenció i inserció i àmbits prioritaris d’incorporació a l’ocupació*

Per a complir l’objectiu núm. 343 de la Decisió d’execució del Consell relativa a l’aprovació de l’avaluació del Pla de recuperació, transformació i resiliència d’Espanya (Council Implementing Decision – CID) que almenys 22.240 dones hagen completat el Programa de suport a dones en els àmbits rural i urbà, tenint en compte les 27.800 dones matriculades que inicien l’execució, els objectius d’atenció i inserció, així com els àmbits prioritaris d’incorporació a l’ocupació en el territori de la Comunitat Valenciana que hauran d’assolir-se mitjançant les actuacions finançades a l’empara d’esta convocatòria, que seran els següents:

a) Almenys, 2.101 dones inscrites com a demandants d’ocupació en el territori de la Comunitat Valenciana, d’acord amb els crèdits pressupostaris existents que s’assenyalen en el resolc sext, hauran de realitzar un itinerari personalitzat de capacitació i inserció professional en el marc del «Programa de suport a dones en els àmbits rural i urbà», i almenys 1.681 d’elles hauran de finalitzar l’itinerari individual que hagen emprés i, per consegüent, hauran d’aconseguir la consideració de participants ateses per les entitats beneficiàries, d’acord amb el que assenyala el resolc quart.

b) Els itineraris personalitzats objecte de finançament que les entitats beneficiàries organitzen en la present convocatòria, així com la cobertura de llocs de treball i la inserció professional resultants de la seua execució, hauran d’estar referits a competències i usos verds i digitals, abastant, a més, l’àmbit de les cures de llarga duració, l’emprenedoria i l’economia social, així com els relacionats amb energies renovables, el tractament d’aigües i residus, els aprofitaments forestals respectuosos amb el medi, l’economia circular, la digitalització de servicis, les activitats comercials en línia, la tecnologia, el desenrotllament local rural i sostenible que reforce la cohesió territorial (gestió del patrimoni, activitat turística, emprenedoria i economia social amb dimensió local i verd, lligats als productes endògens) i la cohesió social (atenció de la dependència i intervenció amb col·lectius vulnerables).

Per al compliment d’este objectiu, cada entitat beneficiària haurà de centrar els itineraris personalitzats que realitzen, almenys el 35 % de les participants a les quals atenga, en competències i usos verds. Els itineraris VERDS hauran de comprendre, entre altres, les tipologies següents:

– Itineraris dirigits cap a competències i usos vinculats als ecosistemes terrestres i/o el medi natural; que tracten, entre altres, sobre: Patrimoni natural i biodiversitat; infraestructura verda, connectivitat i restauració ecològiques; espècies amenaçades; línies elèctriques i avifauna; espècies exòtiques invasores; conservació d’espècies pol·linitzadores; lluita contra la desertificació i gestió eficient de l’aigua.

– Itineraris dirigits cap a competències i usos vinculats al desenrotllament local rural i sostenible que reforce la cohesió territorial; que tracten, entre altres, sobre: Bioeconomia, agricultura i ramaderia ecològiques i/o regeneratives; boscos i gestió forestal sostenible; aprofitaments forestals i agraris respectuosos amb el medi; desforestació; economia circular, reducció, reutilització i reciclatge de residus; gestió del patrimoni; activitats turístiques sostenibles; emprenedoria i economia social amb dimensió local i verda o lligades als productes endògens.

– Itineraris dirigits cap a competències i usos que reforcen la cohesió social o aborden el repte demogràfic, i estiguen relacionats, entre altres, amb:

La lluita contra el despoblament de zones rurals; la reactivació econòmica i el desenrotllament alternatiu de les comarques basades en sectors econòmics en regressió (mineria); les cures de llarga duració, l’atenció a la dependència i la intervenció amb col·lectius vulnerables.

– Itineraris dirigits cap a competències i usos associats a l’adaptació al canvi climàtic i a impulsar la reconversió industrial cap a activitats ambientalment sostenibles, així com, relacionats amb la transició energètica i la descarbonització de l’economia; que tracten, entre altres, sobre:

Estalvi i eficiència energètica; energies renovables; ecoinnovació; economia circular; reducció, reutilització i reciclatge de residus; rehabilitació i edificació sostenible; transport i mobilitat sostenible; gestió i tractament de l’aigua i residus; solucions basades en la naturalesa; naturalització i resiliència en mitjans urbans; prevenció i gestió de riscos climàtics; desenrotllament de servicis climàtics.

Així mateix, cada entitat beneficiària haurà de centrar els itineraris personalitzats que realitzen, almenys, el 35 % de les participants a les quals atenga, en competències i usos digitals.

Per la seua banda, els itineraris DIGITALS abastaran, entre altres, les tipologies següents:

– Itineraris dirigits cap a competències i usos vinculats a les noves tecnologies (NT).

– Itineraris dirigits cap a competències i usos vinculats a la digitalització de servicis.

– Itineraris dirigits cap a competències i usos vinculats a les activitats comercials en línia.

Almenys, el 20 per cent de les dones ateses per cada entitat beneficiària hauran d’assolir la consideració de participant inserida i accedir a una ocupació per compte propi o alié, de conformitat amb el que es preveu en el resolc quint.

*Quart. Concepte de participant atesa*

1. A l’efecte del «Programa de suport a dones en els àmbits rural i urbà» subvencionat en esta convocatòria, es considerarà com a participant atesa aquella dona que complete, en el termini especificat en el resolc tretzé d’esta convocatòria, l’itinerari personalitzat per a la millora de la seua ocupabilitat i accés a l’ocupació que li haja sigut assignat i complisca estos requeriments mínims:

a) Estar definit sobre la base del diagnòstic d’ocupabilitat previ en el qual s’identifiquen habilitats, competències, formació, experiència, interessos, situació familiar i altres factors addicionals que permeten determinar el perfil professional i les necessitats de la participant respecte dels àmbits laborals i famílies professionals en els quals se centren els itineraris personalitzats que duga a terme l’entitat beneficiària, i que precise, d’acord amb el diagnòstic realitzat, les actuacions que la participant ha de dur a terme per a millorar la seua ocupabilitat, que hauran d’estar específicament orientades als àmbits laborals i les famílies professionals a què es referixen els itineraris personalitzats que desenrotlla l’entitat beneficiària, juntament amb el seu calendari de realització i el seu seguiment, segons el que es preveu en l’article 3.1.*a*  de l’Orde TES/1121/2021, d’11 d’octubre.

El diagnòstic individual i l’itinerari individual i personalitzat d’ús de cada participant haurà de reflectir-se en un informe individual, que també contindrà la valoració final de les competències que ha adquirit i/o millorat i les que necessita continuar desenrotllant.

b) Estar integrat per aquelles actuacions, d’entre les previstes en l’article 3.*b*. de l’Orde TES/1121/2021, d’11 d’octubre i codificades en l’annex II, taula de codis d’accions d’orientació, de la present convocatòria.

Les accions hauran de sumar un mínim de 10 hores i l’itinerari haurà de contindre almenys tres accions diferents.

c) Incloure almenys una acció d’acompanyament de la participant que corresponga a una de les modalitats indicades en l’article 3.1.*e*  de l’Orde TES/1121/2021, d’11 d’octubre.

d) La consideració de participant atesa requerirà adquirir una capacitació digital, que podrà justificar-se mitjançant un certificat que acredite haver superat amb avaluació positiva una acció formativa sobre competències digitals bàsiques o sobre competències digitals per a l’ús d’almenys 26 hores de duració en cada cas, referides a una especialitat formativa que, sobre la matèria, s’incloga en el Catàleg d’especialitats formatives del Sistema Nacional d’Ocupació. En la certificació acreditativa es farà constar, com a mínim, la denominació de l’acció formativa de capacitació digital cursada, els seus continguts formatius, la modalitat d’impartició, així com la seua duració en hores i el seu període d’impartició, i que podrà adquirir-se en el marc de l’itinerari personalitzat objecte del programa segons el que indica l’article 3.1.*d*  de l’Orde TES/1121/2021, d’11 d’octubre.

e) Accions formatives per a l’ús del catàleg d’especialitats formatives que sumen almenys 40 hores.

L’assistència a les accions formatives haurà de ser almenys del 75 % de la duració d’estes.

En tot cas, la consideració de participant atesa haurà de ser degudament acreditada per l’entitat beneficiària.

En cap cas podrà ser atesa una mateixa dona simultàniament per dos entitats beneficiàries en el marc del Programa de suport a dones en els àmbits rural i urbà.

*Quint. Concepte de participant inserida*

a) A l’efecte del «Programa de suport a dones en els àmbits rural i urbà», es considerarà participant inserida aquella que aconseguisca la consideració d’atesa, definida en el resolc anterior, i a més s’incorpore al mercat laboral per compte propi o per compte d’altri cotitzant en el corresponent règim de la Seguretat Social, amb els següents requisits: La col·locació haurà de produir-se en ocupacions verdes o digitals, incloent també els sectors relacionats en el resolc tercer, lletra *b*.

b) El període mínim de dies cotitzats per a la consideració de participant inserida és de 90 dies, no necessàriament continuats.

En el supòsit de contractacions a temps parcial, computaran els dies d’alta en l’empresa com a dies cotitzats, assimilant esta situació a la d’una persona treballadora a jornada completa.

Si la contractació es produïx en el règim agrari amb cotització per bases diàries (jornades reals), es computaran els dies efectivament cotitzats, que seran coincidents amb les jornades reals treballades, independentment dels dies d’alta en seguretat social com a dies cotitzats. Si, per contra, el règim és de cotització per bases mensuals, es computaran com cotitzats tots els dies del mes com a dies cotitzats.

c) La data d’inici de la relació laboral per compte d’altri o l’alta per compte propi i la data en la qual s’aconseguisca la condició d’inserida hauran d’estar compreses dins dels terminis establits en el resolc tretzé, apartat tercer de la present convocatòria.

1. Quan la inserció laboral es produïsca durant el desenrotllament de l’itinerari, només podrà computar-se com a usuària atesa i inserida aquella que haja completat, com a mínim, les accions previstes en el resolc quart, apartat primer, lletres *a*, *c*  i *d*.

2. S’entendrà inclosa la contractació derivada de la participació en programes públics d’ocupació i formació com ara escoles taller, tallers d’ocupació, o en programes de foment de l’ocupació a través de subvencions promoguts per òrgans o organismes autonòmics i corporacions locals, en centres especials d’ocupació, incloent-hi tots aquells en els quals la subvenció rebuda compense els costos de la persona contractada.

3. A l’efecte del còmput dels dies cotitzats, es tindrà en compte la consulta de situacions laborals del sistema d’informació laboral (e-SIL) de la Seguretat Social. En el cas que es produïsquen insercions per compte propi, no comprovables a través del sistema e-SIL, com en cas d’altes de mutualistes en col·legis professionals, les entitats beneficiàries hauran d’acreditar els períodes d’inserció mitjançant la presentació del certificat expedit per la mútua corresponent.

4 Per a la comprovació de les insercions per ocupacions, s’utilitzarà l’aplicació informàtica Kifijkj@ qwg Servici Públic d’Ocupació Estatal.

Les entitats beneficiàries del programa posaran en coneixement de les empreses que la comunicació dels contractes que resulten del «Programa de suport a dones en els àmbits rural i urbà» a través de l’aplicació Msvvnae@ b l’oficina d’ocupació que corresponga han de fer constar la indicació «Programa ocupació dona rural i urbana. Mecanisme de recuperació i resiliència» en el model existent a este efecte.

*Sext. Finançament*

1. Estes subvencions es finançaran a càrrec del capítol IV, codi de la línia N633191943 corresponent a fons MRR (C23.I2), del subprograma 322.R00, per a l’exercici 2024, per un import global màxim de 4.333.135 € del pressupost de gastos de Labora, amb fons transferits pel Servici Públic d’Ocupació Estatal (d’ara en avant, SEPE), Orde TES/440/2022, de 17 de maig, per la qual es distribuïxen territorialment per a l’exercici econòmic de 2022, per a la seua gestió per les comunitats autònomes amb competències assumides en l’àmbit laboral, crèdits finançats amb l’MRR, destinats a l’execució de projectes d’inversió en el marc dels components 19 «Pla nacional de competències digitals» i 23 «Noves polítiques públiques per a un mercat de treball dinàmic, resilient i inclusiu», recollits en el PRTR, en el marc dels fons europeus procedents de l’MRR i dins del PRTR – NextGenerationEU.

D’acord amb el que es recull en el pressupost de gastos de Labora per a 2024, les subvencions es finançaran mitjançant els recursos financers derivats de l’Instrument europeu de recuperació («Next Generation EU»), a través del Reglament MRR. A la tramitació i la concessió d’estes subvencions finançables amb fons europeus, els serà aplicable el que preveu el Reial decret llei 36/2020, de 30 de desembre, pel qual s’aproven mesures urgents per a la modernització de l’Administració pública i per a l’execució del PRTR-NextGenerationEU.

Així mateix, les subvencions regulades en esta resolució estan subjectes, en tot cas, al compliment, l’execució i la realització de les fites i els objectius fixats en el PRTR-NextGenerationEU, d’acord amb la Decisió d’execució del Consell relativa a l’aprovació de l’avaluació del Pla de recuperació i resiliència d’Espanya (Council Implementing Decision – CIT), i estaran sotmeses a la plena aplicació dels procediments de gestió i control que s’establisquen per a l’MRR de la UE i la resta de la normativa de la Unió Europea aplicable a la gestió, seguiment i control que s’establisca per al PRTR-NextGenerationEU, així com a les obligacions específiques relatives a la informació i a la publicitat, a la verificació i a la resta de les imposades per la normativa de la Unió Europea.

2. La dotació pressupostària serà global per a tota la Comunitat Valenciana.

3. La Direcció General de Labora, mitjançant resolució que serà publicada en el DOGV, i sense necessitat d’obrir un nou termini de presentació de sol·licituds, podrà incrementar les dotacions econòmiques inicialment previstes, segons el que s’establix en l’article 58.5 del Reglament de l’LGS, aprovat per Reial decret 887/2006, de 21 de juliol, i d’acord amb el que s’establix en l’article 11.2 del Decret 77/2019, de 7 de juny, del Consell, de regulació del procediment de gestió econòmica de la Generalitat.

En tot cas, l’increment o la variació de crèdits queden condicionats a la declaració de disponibilitat del crèdit, que haurà de ser publicada en el DOGV.

En aplicació de l’article 11.6 del Decret 77/2019, els augments eventuals sobrevinguts en el crèdit disponible possibilitaran que es dicten noves resolucions de concessió per a les sol·licituds que, malgrat complir tots els requisits, hagen sigut denegades per esgotament d’este. La publicitat a què fan referència els apartats 4 i 6 del decret esmentat no implicarà l’obertura de termini per a presentar noves sol·licituds ni l’inici de nou còmput de termini per a resoldre, que seran atorgades per orde d’entrada en el registre electrònic de Labora, conjuntament per a les tres províncies.

CAPÍTOL III

*Àmbit subjectiu*

*Sèptim. Participants*

1. Seran participants de les actuacions regulades en la present resolució les dones desocupades inscrites com a demandants d’ocupació en els Espai Labora de la Comunitat Valenciana residents, preferentment, en municipis de menys de 5.000 habitants, amb necessitats de qualificació.

La consideració com a treballadora desocupada inscrita com a demandant d’ocupació vindrà determinada per la situació laboral i administrativa en què es trobe la seua demanda el dia de la seua incorporació a l’itinerari integrat en què participe.

Les treballadores desocupades participants en els itineraris integrats que, durant el desenrotllament d’estos, passen a la situació d’ocupades podran continuar realitzant-los, sempre que la seua jornada laboral els permeta assistir i seguir amb aprofitament les actuacions de què es tracte conforme al que s’establix en la present resolució, i no incórreguen en alguna de les causes d’exclusió de les accions previstes.

2. S’entén, a l’efecte d’este programa, que una dona necessita qualificació quan no dispose d’un certificat de professionalitat, títol de graduada en Educació Secundària Obligatòria, títol de Formació Professional de grau mitjà o superior o una titulació universitària que li permeta l’acompliment de professions en un sector laboral concret.

*Octau. Entitats beneficiàries*

Podran ser beneficiàries de les ajudes:

1. Les corporacions locals o les entitats vinculades a estes o que en depenen, així com els seus organismes autònoms i les entitats amb competències en matèria de polítiques actives d’ocupació, desenrotllament local i promoció de l’ocupació, dependents o assimilades a aquelles la titularitat de les quals corresponga íntegrament a estes entitats locals o les seues corporacions.

2. Les entitats supramunicipals o mancomunitats.

3. Entitats jurídiques sense ànim de lucre que acrediten experiència mínima d’un any en la realització d’accions dirigides a l’acompanyament de persones desocupades ajustat al seu perfil d’ocupabilitat en processos d’inserció laboral per compte propi o alié. En tot cas, s’atendrà preferentment dones residents en municipis de menys de 5.000 habitants.

*Nové. Requisits de les entitats beneficiàries*

Les entitats beneficiàries hauran de complir els requisits següents:

1. Tindre implantació física a la Comunitat Valenciana.

2. No trobar-se en alguna de les circumstàncies establides en l’article 13, apartats 2 i 3 de l’LGS. Este requisit s’acreditarà mitjançant declaració responsable en model normalitzat i haurà de prolongar-se durant tot el temps d’execució del projecte.

3. Complir la normativa sobre integració de les persones amb discapacitat, excepte les que estiguen exemptes d’esta obligació, d’acord amb el que establix el Reial decret legislatiu 1/2013, de 29 de novembre, pel qual s’aprova el text refós de la Llei general de drets de les persones amb discapacitat i de la seua inclusió social. Este requisit s’acreditarà amb una declaració responsable.

4. Ser coneixedora que el finançament d’esta ajuda prové de l’MRR de la Unió Europea, per la qual cosa assumix totes les obligacions derivades del Reglament MRR, així com de les altres normes comunitàries o nacionals aplicables a este finançament. Esta circumstància s’acreditarà amb una declaració responsable.

5. Si l’entitat beneficiària és supramunicipal, l’àmbit d’actuació de l’entitat serà la totalitat del territori que abasta.

6. En tot cas, els membres o entitats associades constitutives de l’entitat beneficiària s’hauran de comprometre formalment a efectuar la totalitat o una part de les activitats que fonamenten la concessió de la subvenció, en nom i per compte de l’entitat esmentada, i tindran igualment la consideració d’entitat beneficiària si complixen els requisits i condicions establits en esta resolució; això, de conformitat amb el que s’establix en article 11.2 de l’LGS. També hauran de designar un membre com a representant de l’entitat associada davant de l’Administració a l’efecte de la sol·licitud, execució i justificació de les ajudes. Només podrà presentar la sol·licitud una de les entitats subscriptores de l’instrument constitutiu de l’entitat.

7. Les entitats jurídiques privades sense ànim de lucre hauran d’estar inscrites, si és el cas, en el corresponent registre de la Comunitat Valenciana.

8. Per a impartir les accions formatives d’este projecte de subvenció, totes estes del Catàleg d’especialitats del SEPE no corresponents a certificats de professionalitat, les entitats sol·licitants, de qualsevol tipus, hauran de comptar amb la sol·licitud d’inscripció en el Registre de Centres i Entitats de Formació Professional per a l’Ocupació en l’àmbit territorial de la Comunitat Valenciana, d’acord amb l’Orde TMS 369/2019, de 28 de març, per la qual es regula el Registre estatal d’entitats de formació del sistema de Formació Professional per a l’ocupació en l’àmbit laboral, amb anterioritat a la data límit de presentació de sol·licituds.

Tot això també d’acord amb l’article 15.3 de la Llei 30/2015, de 9 de setembre, del sistema de Formació Professional per a l’ocupació en l’àmbit laboral.

En el cas que l’entitat impartisca totes les accions formatives a través de subcontractació, serà l’entitat amb la qual subcontracten la que haja de complir este requisit.

*Dècim. Obligacions generals de les entitats beneficiàries*

A més de les que establixen els articles 13 i 14 de l’LGS i la resta de normativa aplicable, són obligacions de les entitats beneficiàries les següents:

1. Comunicar i certificar, amb caràcter mensual, a la corresponent direcció territorial de Labora, l’evolució periòdica de les dades que permeten el compliment de les fites i els objectius corresponents, d’acord amb el que determine Labora.

2. Aplicar mesures per a evitar el frau, la corrupció i els conflictes d’interessos a l’hora d’aplicar les subvencions rebudes al finançament de projectes i actuacions. Això en relació amb l’Orde HFP/1030/2021, de 29 de setembre, per la qual es configura el sistema de gestió del PRTR.

3. Sotmetre’s als controls dels òrgans de control i fiscalització de la Comissió Europea.

4. Conservar la documentació, d’acord amb el que es preveu en l’article 22.2.f del Reglament MRR i l’article 132 del Reglament (UE, Euratom) 2018/1046 del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió (d’ara en avant, Reglament financer de la UE). Conservar, igualment, les dades estadístiques i l’altra documentació concernent al finançament, així com els registres i documents, en format electrònic i per un període de cinc anys des que s’abone el saldo de l’operació financera, o per un període de tres anys quan l’import de la subvenció siga inferior a 60.000 euros.

5. Incloure les seues dades en una base dades única, d’acord amb el que s’assenyala en l’article 22.2.*d*  del Reglament MRR.

6. Portar un compte separat de la subvenció concedida, per a la qual cosa hauran d’obrir els subcomptes d’ingressos i gastos que calguen de cada acció subvencionada, i assignar en els subcomptes de gastos, si és el cas, la part corresponent de gastos comuns imputada a l’acció subvencionada. En cas d’entitats subjectes a comptabilitat pública, cal adequar esta obligació als sistemes de comptabilització corresponents.

7. Disposar d’una adreça electrònica habilitada per a la tramitació dels expedients de subvenció, així com per a efectuar qualsevol comunicació amb l’Administració pública i, en particular, amb Labora, vàlida per a enviar i rebre comunicacions i notificacions. Qualsevol canvi en esta adreça s’haurà de notificar a la direcció territorial corresponent de Labora.

8. No percebre cap quantitat per part de les persones destinatàries de les diferents accions.

9. Donar visibilitat a l’origen dels fons rebuts fent constar «Finançat per la Unió Europea-NextGenerationEU», per a les actuacions finançades amb les subvencions que regula esta resolució i en la documentació i els mitjans de difusió de les accions subvencionades.

D’acord amb l’article 34 del Reglament MRR, en relació amb l’article 9 de l’Orde HFP/1030/2021, de 29 de setembre, per la qual es configura el sistema de gestió del PRTR-NextGenerationEU, les entitats beneficiàries, a l’hora d’adaptar els logotips i emblemes obligatoris, es basaran en el manual d’identitat visual del PRTR-NextGenerationEU, l’enllaç del qual és el següent: <https://planderecuperacion.gob.es/identidad-visual.>

10. Mecanitzar, en les aplicacions informàtiques que Labora pose a la disposició de les entitats, les accions d’orientació i acompanyament del corresponent itinerari individualitzat i personalitzat, així com les accions formatives.

11. En tota la informació o publicitat que s’efectue de l’activitat o objecte de la subvenció s’utilitzarà llenguatge inclusiu.

12. Comunicar a l’òrgan instructor l’obtenció d’altres subvencions, ajudes, ingressos o recursos per a finançar les mateixes activitats i finalitats subvencionades en la resolució, procedents de qualssevol altres administracions o entitats públiques o privades, autonòmiques, nacionals o de la UE. Esta comunicació s’haurà d’efectuar tan prompte com es conega el fet, com també s’haurà d’acreditar documentalment l’import, la procedència i l’aplicació de les ajudes esmentades.

L’entitat no haurà de rebre altres ajudes o subvencions amb càrrec al pressupost de la UE per a la realització o execució d’activitats idèntiques a les subvencionades per esta resolució (absència de doble finançament amb càrrec als pressupostos de la UE).

13. Complir la normativa de protecció de dades de caràcter personal, adoptant i implementant les mesures de seguretat previstes per la normativa vigent en matèria de protecció de dades.

Les entitats establiran les mesures organitzatives i tècniques necessàries per a garantir la seguretat de les dades a les quals accedisca a conseqüència de les actuacions que són objecte d’esta resolució. Especialment, adoptaran les mesures adequades per a evitar l’alteració, la pèrdua o el tractament no autoritzat de les dades esmentades, així com l’accés a estes.

14. Reintegrar els fons percebuts d’acord amb el que establix l’article 37 de l’LGS i esta resolució.

15. L’entitat haurà de subscriure una pòlissa d’assegurances d’accident i, opcionalment, una altra de responsabilitat civil, amb caràcter previ a l’inici dels itineraris, per a garantir que tota persona participant estiga coberta pels riscos que puguen derivar-se de la realització d’estos fins a la seua finalització.

16. Complir totes les obligacions establides per o derivades de la present resolució, així com qualsevol altra establida en la normativa aplicable a estes subvencions, haja sigut esmentada en la present resolució o no.

*Onzé. Obligacions de transparència i informació de les entitats beneficiàries.*

En relació amb les obligacions de transparència, subministrament d’informació i dades obertes, es tindrà en compte el següent:

1. Les entitats públiques han de complir les obligacions de transparència que, en virtut de la Llei 19/2013, de 9 de desembre, de transparència, accés a la informació pública i bon govern, així com la Llei 1/2022, de 13 d’abril, de transparència i bon govern de la Comunitat Valenciana, els corresponen com a entitats públiques.

En particular, s’han de publicar, en els termes que preveuen els principis generals de l’article 5 de la Llei 19/2013, la informació institucional i organitzativa de l’article 6, i l’econòmica i la pressupostària de l’article 8 d’esta. Esta publicació es farà a través de la pàgina web de l’entitat, o bé a través de la plataforma TEP – Transparència Entitats Privades, de GVA Oberta, a la qual es pot accedir en gvaoberta.gva.es/va/tep.

Esta informació s’haurà de publicar a partir de l’any següent a aquell en el qual s’hagen superat els llindars establits, i s’haurà de mantindre publicada durant, almenys, quatre anys naturals.

2. Sense perjuí de les obligacions que preveuen els apartats anteriors, totes les entitats beneficiàries de subvenció hauran de fer la publicitat adequada del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat, en mitjans de difusió com ara cartells, materials impresos, mitjans electrònics o audiovisuals, i qualsevol altre mitjà de publicitat que es faça de l’activitat subvencionada.

3. Totes les entitats beneficiàries de subvencions estan obligades a subministrar a Labora, amb el requeriment previ, tota la informació que siga necessària perquè esta complisca les obligacions previstes en la Llei de transparència, en el termini de 10 dies hàbils des del requeriment. Una vegada transcorregut el termini conferit en el requeriment, es podrà acordar, amb l’advertiment i l’audiència previs a l’interessat, la imposició de multes coercitives en els termes previstos en l’article 5 de la Llei 1/2022.

4. Els nous conjunts de dades que es generen per la formalització i el desenrotllament de les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

*Dotzé. Lloc de realització dels itineraris*

Les instal·lacions i locals en els quals l’entitat beneficiària realitze les accions dels itineraris hauran de tindre les característiques necessàries per a garantir una execució del projecte sense problemes d’accés a estos, de locals, sales i espais adequats al nombre de persones participants, identificació d’estos espais, accés i ús dels equips informàtics amb connexió a Internet, mitjans audiovisuals, horaris i altres necessitats físiques i digitals que es deriven de l’execució del projecte.

*Tretzé. Duració i termini d’execució*

1. L’entitat beneficiària haurà de comunicar la data d’inici d’acord amb el resolc vint-i-seté. Esta data d’inici haurà d’estar compresa, com a màxim, dins dels dos mesos següents a la data de notificació de la resolució de concessió de la subvenció.

2. El termini de finalització dels itineraris podrà estendre’s com a màxim fins als 5 mesos següents a la resolució de concessió.

3. A l’efecte del còmput de l’inici de la inserció de les persones participants en el programa es tindran en compte el període comprés entre la data en què la participant disposa de l’entrevista de diagnòstic i el corresponent itinerari per a l’accés a l’ocupació.

El termini màxim per a adquirir la condició de dona inserida finalitzarà el 31 d’agost de 2025.

*Catorzé. Activitats i conceptes subvencionables*

1. Les activitats subvencionables consistiran en el disseny, el desenrotllament i l’execució amb èxit d’itineraris individualitzats i personalitzats d’ocupació que integraran tant accions d’orientació professional com accions d’habilitació per a la integració sociolaboral, accions de formació per a l’ocupació i accions per a la inserció laboral.

Els itineraris es desenrotllaran seguint un pla personal per a cada participant que, partint d’un diagnòstic del seu perfil professional, incorpore estratègies i proporcione habilitats per a la seua inserció en el mercat laboral.

Els servicis s’inclouran en els següents blocs:

DIAGNÒSTIC, ORIENTACIÓ, HABILITACIÓ, QUALIFICACIÓ I INSERCIÓ.

No es podrà iniciar cap bloc de l’itinerari sense la realització prèvia del diagnòstic d’ocupabilitat i disseny del pla personal previst.

DIAGNÒSTIC

a) Entrevista personal per a l’elaboració d’un diagnòstic d’ocupabilitat i el disseny d’un pla personal en què es concreten per a cada usuària les actuacions que es duran a terme, (111D01 i 113D01) de 2 hores de duració, per a efectuar una anàlisi del perfil de la usuària participant, que permeta detectar interessos, objectius, competències professionals i necessitats formatives, així com avaluar-ne l’ocupabilitat, i per a dissenyar el pla personal que s’ha de seguir per part d’aquella, de mutu acord amb el personal tècnic orientador.

En funció del perfil obtingut en el diagnòstic s’optarà per l’itinerari d’ocupació: 000101 Itinerari individual i personalitzat d’ocupació

000102 Itinerari individual i personalitzat d’autoocupació

Els itineraris hauran de classificar-se en competències verdes o digitals, amb les modalitats i proporció indicades en el resolc tercer, lletra *b*.

Una vegada dispose la usuària participant del diagnòstic d’ocupabilitat, l’execució de les accions integrants dels diferents blocs de l’itinerari no necessitarà un desenrotllament seqüencial, sinó que podran efectuar-se de manera transversal al llarg de l’extensió d’este.

ORIENTACIÓ:

Les accions d’orientació professional. Estes accions comprendran la prestació de servicis vinculats a la millora de l’ocupabilitat de les destinatàries, incloent-hi actuacions de sensibilització i per al desenrotllament d’aspectes personals per a l’ocupació, i sobre el procés, tècniques, recursos i ferramentes de busca activa d’ocupació, confecció del currículum, taller d’entrevista de treball, etc., així com informació general sobre el mercat de treball, en matèria d’autoocupació, sobre tendències, oportunitats professionals i alternatives laborals vinculades al territori, i sessions motivacionals i d’assessorament sobre emprenedoria i economia social lligades a les zones d’intervenció.

Estes accions d’autoocupació inclouran tallers, grups de treball o xarxes de suport i foment de l’esperit empresarial així com assessorament en projectes empresarials.

Els diferents tipus de servicis i la seua codificació es determinen en l’annex II, taula de codis d’accions d’orientació.

Labora serà l’encarregat de resoldre els dubtes sobre el contingut i metodologia de les diferents accions que puguen plantejar les entitats beneficiàries.

HABILITACIÓ:

Accions per a la integració sociolaboral que consistiran en tallers de competències transversals (alfabetització digital, treball en equip, gestió eficaç del temps, orientació a l’assoliment, etc.) i d’apoderament per a la integració laboral i social de les participants i el reforç de la igualtat en l’accés a l’ocupació, tenint en compte les singulars característiques del col·lectiu destinatari del programa.

D’acord amb el resolc quart, una d’estes serà, obligatòriament, un taller d’alfabetització en competències digitals amb el contingut que s’especifica en este punt.

Els tallers que poden programar-se per al seu desenrotllament en esta fase tindran el contingut i les característiques següents:

– Alfabetització en competències digitals: habilitació per a emprar mitjans tecnològics i adaptar-se de manera dinàmica a entorns tecnològics canviants. Destresa en l’ús d’aplicacions d’ofimàtica, el domini en la gestió de xarxes socials o els coneixements de SEO (posicionament en buscadors).

A través d’estos tallers es facilitarà que les dones participants puguen adquirir i acreditar les seues competències digitals, de conformitat amb el Marc de competències digitals per a la ciutadania de la Unió Europea (DigComp), mitjançant la realització d’almenys una de les següents especialitats del Catàleg d’especialitats formatives previst en els articles 20.3 de la Llei 30/2015, de 9 de setembre, i 3.2 del Reial decret 694/2017, de 3 de juliol: FCOI06 Iniciació en competències digitals bàsiques o FCOI07 Competències digitals bàsiques per a l’ocupació, respectivament, de 26 hores cada una.

– Adaptabilitat: habilitació per a treballar eficaçment en situacions diverses i amb diferents persones, acomodant-se als canvis i assumint rols i funcions no habituals.

*–* Autonomia: capacitació per a fer una tasca de manera independent, executant-la de principi a fi, sense necessitat de rebre cap ajuda o suport.

– Habilitat comunicativa: capacitació per a transmetre clarament idees i propostes, i adquisició d’estratègies d’escolta activa.

– Iniciativa: habilitació per a la proactivitat en la presa de decisions, així com per a la creativitat i innovació.

– Intel·ligència emocional: habilitació per a l’autocontrol i gestió de les pròpies emocions i per a l’empatia i la gestió de conflictes.

– Lideratge: capacitació per a coordinar un equip de treball de manera eficaç i per a afavorir climes de treball col·laboratius.

– Orientació a l’assoliment: competències per a la qualitat i millora de l’acompliment, avaluació i optimització de recursos.

– Pensament crític: capacitació per a l’anàlisi, verificació i avaluació de les dades.

– Planificació i organització: habilitació per a la gestió eficaç i eficient de recursos humans o materials.

– Resolució de problemes: capacitació per a l’organització i aplicació d’una estratègia o seqüència operativa (identificació del problema, diagnòstic, formulació de solucions i avaluació) per a trobar la solució.

– Treball en equip: habilitació per a col·laborar de manera coordinada conjuntament amb un equip de persones per a aconseguir un objectiu proposat.

Networking: capacitació per a formar xarxes de contactes professionals.

QUALIFICACIÓ:

Les accions formatives que s’han d’impartir s’hauran de seleccionar del Catàleg d’especialitats formatives desenrotllat en el marc del Sistema de Formació per a l’Ocupació en l’àmbit laboral [https://www.sepe.es/HomeSepe/Personas/formacion/catalogo-especialidades-formativas.html](unsafe: https://www.sepe.es/HomeSepe/Personas/formacion/catalogo-especialidades-formativas.html)  que millor s’adapten a les característiques de l’itinerari i hauran de sumar en conjunt 40 hores de formació. Es tracta d’especialitats no conduents a obtindre certificats de professionalitat.

Estes accions podran impartir-se de manera presencial o no presencial:

En el cas de formació presencial amb la finalitat de facilitar la impartició de les accions formatives, es podrà realitzar en la seua duració total o en part, mitjançant aula virtual; considerant-se en tot cas com a formació presencial, sempre que es proporcionen els mitjans necessaris a les persones participants que no compten amb equips propis.

Així mateix, la modalitat presencial també podrà dur-se a terme utilitzant un sistema d’impartició bimodal que permeta al docent impartir la formació de manera presencial a una part dels assistents, mentres que una altra la realitza de manera virtual; de tal manera que una part d’ells puguen estar en una aula i, simultàniament, una altra part dels assistents puga participar en la formació en ubicacions diferents, de forma compartida, mitjançant aula virtual.

Es considera aula virtual l’entorn d’aprenentatge on el tutor-formador i l’alumnat interactuen, de manera concurrent i en temps real, a través d’un sistema de comunicació telemàtic de caràcter síncron que permeta dur a terme un procés d’intercanvi de coneixements, a fi de possibilitar un aprenentatge de les persones que participen en l’aula.

La impartició de la formació mitjançant aula virtual s’ha d’estructurar i organitzar de manera que es garantisca en tot moment que hi haja connectivitat sincronitzada entre les persones formadores i l’alumnat participant, així com bidireccionalitat en les comunicacions.

Quan la formació presencial es desenrotlle mitjançant aula virtual, esta haurà de comptar amb un registre de connexions generat per l’aplicació de l’aula virtual en el qual s’identifique, per a cada acció formativa desenrotllada a través d’este mitjà, les persones participants a l’aula, així com les seues dates i temps de connexió; d’igual manera, ha de comptar amb un mecanisme que possibilite la connexió, durant el temps de celebració de l’aula, per part dels òrgans de control, a l’efecte de les actuacions de seguiment i control.

a) En el cas de formació no presencial, a l’efecte de garantir una correcta pista d’auditoria, les entitats hauran de comptar amb els mitjans telemàtics suficients per a acreditar l’assistència, les dates i el temps de connexió de cada un dels participants, a l’efecte de les actuacions de seguiment i control. Les entitats hauran d’advertir l’alumnat d’esta circumstància en les comunicacions d’inici de l’activitat formativa. Per tant, les accions formatives hauran de realitzar-se a través d’una plataforma virtual d’aprenentatge que possibilite la interactivitat de l’alumnat, personal tutor i recursos utilitzats en diferent lloc i que assegure la gestió de continguts, un procés d’aprenentatge sistematitzat per a les persones participants, el seu seguiment continu i en temps real, així com l’avaluació de tot el procés. La impartició haurà de comptar amb una metodologia apropiada per a esta modalitat complementada amb assistència tutorial, i haurà de complir els requisits d’accessibilitat i disseny universal.

El seguiment d’accions formatives impartides en formació no presencial es realitzarà a través de la plataforma de teleformació, i per a això serà preceptiu proporcionar una adreça d’accés a la plataforma, així com les corresponents credencials (usuari/contrasenya), amb permís d’administrador, però sense possibilitat de modificar dades.

En tot cas, l’entitat haurà de conservar la informació que recull la plataforma i permetre l’accés a esta fins a la liquidació definitiva de l’expedient, a l’efecte de comprovació, si és el cas.

Les accions formatives en modalitat presencial hauran de programar-se en grups de quinze persones participants, i no podrà iniciar-se l’acció formativa amb un nombre inferior a huit participants.

Per a les accions formatives en modalitat no presencial, hauran de programar-se en grups de trenta persones participants, i no podrà iniciar-se l’acció formativa amb un nombre inferior a quinze participants.

Una vegada iniciada l’acció formativa, i abans d’aconseguir el 25 % de la seua duració, l’entitat podrà incorporar noves persones participants fins a completar el nombre que fixe la resolució de concessió, i substituir les baixes amb noves altes. En este sentit, sobre este nombre de participants establit per projecte, es podrà incorporar a l’inici de la formació fins a un 25 % més de participants per a poder cobrir les possibles baixes que puga haver-hi. Estes participants addicionals no computaran a l’hora de calcular la quantia que es vol sol·licitar i, si és el cas, per al càlcul de l’import que es concedirà.

INSERCIÓ

Estes accions comprendran la prestació de servicis vinculats a la prospecció del mercat laboral i a l’acompanyament en la busca activa d’ocupació, així com l’efectiva realització de les insercions laborals compromeses per l’entitat beneficiària.

Les actuacions de prospecció del mercat laboraldel territori en el qual es desenrotlle el programa permetran l’obtenció d’informació actualitzada sobre la situació econòmica i laboral de l’entorn, la identificació de les necessitats de personal del seu teixit empresarial, l’anàlisi dels perfils laborals requerits o la captació d’ofertes d’ocupació, entre altres; així com, la proposta de la candidatura de les participants per a cobrir les vacants detectades en les empreses, tot això a fi de complir l’objectiu d’inserció laboral.

Els tipus d’accions o servicis d’acompanyament en la busca activa d’ocupació

que poden prestar-se són els següents:

a) Entrevistes personals amb les usuàries, que comportaran tasques, tant de planificació com de tutorització de la busca activa d’ocupació, amb la finalitat d’efectuar-ne l’impuls i seguiment respecte de la millora de la seua ocupabilitat.

b). Concertació d’entrevistes laborals amb empreses.

c). Presentació de la usuària com a candidata a processos de selecció d’empreses o en empreses que tinguen borsa de treball.

Oferta de participació de la usuària en actuacions de posada a prova o mostreig de tasques en llocs de treball amb empreses oferents d’ocupació.

2. Incentius a la participació: Les dones participants que obtinguen la consideració de participants ateses percebran un incentiu de fins a 515 € per a donar suport a la seua participació en el programa i la finalització de les actuacions que configuren el seu itinerari personalitzat d’inserció. Les entitats beneficiàries de les subvencions gestionaran els incentius i s’encarregaran d’abonar a les participants la quantia d’este.

*Quinzé. Càlcul de la quantia de la subvenció*

1. El règim de concessió, justificació i pagament de les ajudes es realitza a través de mòduls, d’acord amb el que s’establix en els articles 76 a 79 del Reglament de l’LGS, a l’efecte de la determinació de l’import de la subvenció, de la seua justificació i pagament. Per a implementar este règim de mòduls, en esta orde s’arrepleguen com a mòduls les quantitats que configuren el cost unitari determinat en l’informe tècnic elaborat pel Servici Públic d’Ocupació Estatal per al càlcul que ha fixat els costos unitaris en este programa.

2. El finançament que es concedirà es determinarà en funció del nombre de dones ateses i dels objectius d’inserció assolits, mitjançant l’aplicació de dos mòduls econòmics específics l’import dels quals serà:

a) 1.715 euros per dona que assolisca la condició d’atesa, en els termes assenyalats en el resolc quart de la present resolució, i que incloga els gastos subvencionables indicats en el resolc trenta-uné. S’inclou en el mòdul de 1.715 euros un incentiu de 515 euros per dona que assolisca la consideració de participant atesa.

b) A la quantitat indicada, s’addicionarà una quantia de 2.500 euros per dona que, tenint prèviament la condició d’atesa, resulte inserida en el mercat de treball, o de fins a 6.000 € si inicia una activitat emprenedora per compte propi. Amb esta quantitat addicional només se subvencionarà el 20 % de les participants que aconseguisquen inserir-se en el mercat laboral, en els termes assenyalats en el resolc quint.

A l’efecte de quantificació de la realització efectiva del compromís d’inserció laboral assumit per l’entitat beneficiària, s’aplicaran els següents criteris:

L’entitat beneficiària farà efectiu el compromís d’inserció laboral assumit, computant la totalitat de les insercions laborals justificades en el conjunt dels itineraris integrats que se li hagen subvencionat en el projecte.

Per a determinar el nombre d’insercions laborals compromeses, una vegada aplicat l’esmentat percentatge del 20 %, s’efectuarà, si és el cas, l’arredoniment matemàtic oportú al nombre enter resultant d’eliminar la part decimal.

*Setzé. Compatibilitat amb altres subvencions*

1 Les subvencions regulades en esta resolució seran compatibles amb altres subvencions, ajudes, ingressos o recursos per a la mateixa finalitat, procedents de qualsevol administració o entitat, pública o privada. Haurà de quedar, en tot cas, identificada nítidament la traçabilitat dels gastos.

Tanmateix, estes subvencions són incompatibles amb la recepció d’altres fons comunitaris per a l’execució dels mateixos projectes d’inversió i no es podrà incórrer en doble finançament.

2. L’entitat beneficiària haurà de comunicar a Labora l’obtenció d’altres subvencions o ajudes per a la mateixa finalitat sense incórrer en doble finançament sobre el mateix cost, procedents de qualssevol altres administracions o ens públics, nacionals o internacionals.

*Desseté. Subcontractació*

1. L’entitat beneficiària podrà subcontractar totalment o parcialment les activitats formatives necessàries per a l’atenció de les persones participants en el projecte, d’acord amb el que es preveu en l’article 29 de l’LGS i el Reial decret 887/2006, de 21 de juliol. En este cas, l’entitat haurà d’aportar còpia del contracte a la direcció territorial corresponent de Labora. No es podran subcontractar les activitats d’orientació laboral.

2. L’entitat que subcontracte l’execució parcial de l’activitat serà responsable davant de l’Administració de totes les obligacions que conté esta resolució.

3. En tot cas, la contractació de persones físiques per compte d’altri per a executar les accions d’orientació i formació subvencionades no es considerarà subcontractació. Esta contractació de personal per part de les entitats beneficiàries en cap cas suposarà cap relació jurídica amb Labora, ni amb la Generalitat.

CAPÍTOL IV

*Instrucció del procediment*

*Dihuité. Actuacions prèvies*

1. D’acord amb l’article 19 del Decret llei 1/2022, de 22 d’abril, del Consell, de mesures urgents en resposta a l’emergència energètica i econòmica originada a la Comunitat Valenciana per la guerra a Ucraïna, en la concessió de les subvencions regulades en la present resolució serà aplicable el règim de concurrència competitiva, per a la qual cosa es tindrà en compte com a únic criteri la data i l’hora de presentació de les sol·licituds i la resta de documentació exigida en la corresponent convocatòria.

Les sol·licituds s’instruiran per orde de presentació i es faran les comprovacions de concurrència de l’actuació subvencionable i el compliment dels requisits exigits, fins a esgotar el crèdit pressupostari assignat en la present convocatòria, i no es requerirà valoració comparativa entre el contingut de les propostes presentades. A este efecte, les direccions territorials de Labora es coordinaran a l’efecte d’establir les prioritats per orde de presentació en el registre d’entrada. Les resolucions de concessió es dictaran tenint en compte l’orde de presentació de les sol·licituds en els registres dels servicis territorials de Labora.

2. La instrucció del procediment correspondrà a les direccions territorials de Labora amb competència en matèria d’orientació i inserció laboral.

3. El procediment de concessió s’iniciarà d’ofici mitjançant la convocatòria continguda en la present resolució aprovada pel director general de Labora Servei Valencià d’Ocupació i Formació, el text i l’extracte de la qual es publicaran en el DOGV. La convocatòria continguda en esta resolució atendrà el contingut previst en l’article 23.2 de l’LGS.

4. Les direccions territorials de Labora podran realitzar quantes actuacions estimen necessàries per a la determinació, el coneixement, la comprovació de les dades i la concurrència de l’actuació subvencionable i del compliment de la resta de requisits exigits en virtut dels quals ha de formular-se la proposta de resolució.

5. En el cas que els documents exigits que han d’acompanyar la sol·licitud de concessió d’ajudes estiguen en poder de qualsevol òrgan de l’administració actuant, el sol·licitant podrà acollir-se, d’acord amb el que s’establix en la legislació de procediment comú, al dret de no presentar documents no exigits per les normes aplicables al procediment o que ja es troben en poder de la Generalitat, sempre que es faça constar la data, l’òrgan o dependència al qual van ser dirigits, la identificació del procediment en què obren i que no hagen transcorregut més de cinc anys des que va acabar el procediment al qual corresponguen. En este cas, s’ha d’autoritzar expressament a Labora per a obtindre esta documentació en el seu nom.

6. En cada direcció territorial de Labora es constituirà una comissió a l’efecte de verificar l’orde de presentació de les sol·licituds, la documentació que ha d’acompanyar-les i resoldre les situacions d’empat. Les comissions constituïdes en cada direcció territorial hauran de coordinar-se respecte de la informació, en relació amb el moment de presentació de totes les sol·licituds a la Comunitat Valenciana, per a establir la relació ordenada d’entitats que hagen acreditat (tenint en compte el possible tràmit d’esmena de la sol·licitud i el requeriment per a completar la documentació necessària) tots els requisits exigits a l’efecte d’atorgar les ajudes i, en conseqüència, obrir els corresponents expedients.

Les comissions hauran d’emetre un informe en el qual es concrete l’orde final de les sol·licituds presentades, i l’haurà d’elevar a través de l’òrgan instructor a l’òrgan competent per a resoldre.

*Denové. Presentació de sol·licituds*

1. Les sol·licituds s’han de presentar telemàticament en un model normalitzat, juntament amb la documentació específica. Per a fer la presentació telemàtica de les sol·licituds, s’accedirà a la seu electrònica de la Generalitat ([https://sede.gva.es),](https://sede.gva.es), ) des d’on es podrà accedir al tràmit de presentació de sol·licituds a ajudes de Labora, o des del web [www.labora.gva.es](http://www.labora.gva.es/), a través de l’enllaç «Sol·licitud telemàtica». Per a fer-ho, l’entitat sol·licitant ha de disposar de firma electrònica avançada, bé amb el certificat reconegut d’entitat (persones jurídiques), o bé amb el certificat reconegut per a ciutadans (persona física), els dos admesos per la seu electrònica de la Generalitat ([https://sede.gva.es/va/inic).](https://sede.gva.es/va/inic). ) En el cas que es presente un certificat digital de persona física i que s’actue en representació d’una persona jurídica, cal inscriure’s prèviament en el Registre de representacions de caràcter voluntari davant de la Generalitat per a fer tràmits per via telemàtica.

2. Cada entitat podrà presentar una única sol·licitud per província amb un mínim de 30 persones participants. L’import total sol·licitat per cada entitat beneficiària no podrà superar el 20 % de la dotació disponible per a la convocatòria.

3. El termini de presentació de sol·licituds serà de 20 dies a comptar des de l’endemà de la publicació de la convocatòria en el DOGV.

4. Les persones que intervinguen en el procés de selecció de les entitats beneficiàries o en els processos de verificació del compliment de les condicions manifestaran de manera expressa l’absència o no de conflictes d’interessos o de causa d’abstenció, tenint en compte el que s’establix tant en l’article 61.3 del Reglament financer de la UE com en l’Orde HFP/55/2023, de 24 de gener, relativa a l’anàlisi sistemàtica del risc de conflicte d’interés en els procediments que executen el PRTR, així com en l’article 23 de la Llei 40/2015, d’1 d’octubre, de règim jurídic del sector públic. En cas que hi haja un conflicte d’interessos o una causa d’abstenció, la persona afectada haurà d’abstindre’s d’intervindre en estes actuacions.

5. Si l’import de la subvenció concedida fora de quantia inferior a la corresponent a la sol·licitud presentada, es podrà instar l’entitat beneficiària perquè reformule la seua sol·licitud en els termes establits en l’article 27 de l’LGS.

*Vinté. Documentació i informació que cal aportar juntament amb la sol·licitud*

1. Juntament amb la sol·licitud de subvenció, les entitats hauran de presentar una declaració responsable del compliment de totes les condicions per a l’accés a l’ajuda, sense perjuí que Labora puga consultar els sistemes d’informació corresponents per a verificar el compliment de les condicions requerides en esta resolució.

2. Les entitats jurídiques sense ànim de lucre hauran d’aportar una memòria d’actuacions en la qual s’acredita l’experiència d’un mínim d’un any en la realització d’actuacions d’orientació laboral i acompanyament a la inserció de persones desocupades, que incloga una llista de les activitats realitzades i dels contractes o convenis firmats amb entitats públiques o privades, així com de les subvencions rebudes per a realitzar actuacions d’orientació laboral i acompanyament a la inserció; enllaços a la pàgina web de l’entitat en què es puga comprovar la finalitat de l’entitat i les activitats que realitza, així com tota la documentació que puga acreditar l’experiència i es considere convenient aportar.

3. D’acord amb l’article 8 de l’Orde HFP/1030/2021, de 29 de setembre, per la qual es configura el sistema de gestió del PRTR, s’haurà d’aportar:

3.1. El NIF de l’entitat beneficiària i el NIF/NIE de la persona que actue en la seua representació.

3.2. Nom de la persona física o raó social de la persona jurídica.

3.3. Domicili fiscal de la persona física o jurídica.

3.4. Acceptació de la cessió de dades entre les administracions públiques implicades per a complir el que preveu la normativa europea que és aplicable i d’acord amb la Llei orgànica 3/2018, de 5 de desembre, de protecció de dades personals i garantia dels drets digitals.

3.5. Declaració responsable relativa al compromís de compliment dels principis transversals que establix el PRTR-NextGenerationEU i que puguen afectar l’àmbit objecte de gestió (model annex IV.*C*  de l’orde esmentada).

4. Declaració responsable del compliment de la normativa sobre integració laboral de persones amb discapacitat o, si és el cas, l’exempció d’esta obligació, segons el que establix el Decret 279/2004, de 17 de desembre, del Consell de la Generalitat, pel qual es regulen les mesures en els procediments de contractació administrativa i de concessió de subvencions per al foment de l’ocupació de les persones amb discapacitat i normativa concordant.

5. Declaració responsable del coneixement de l’obligació de la concessió dels drets i accessos necessaris per a garantir que la Comissió, l’Oficina Europea de Lluita contra el Frau (OLAF), el Tribunal de Comptes Europeu, la Fiscalia Europea i les autoritats nacionals competents exercisquen les seues competències de control, d’acord amb el que es preveu en l’article 22.2.*e*  del Reglament (UE) 2021/241 del Parlament Europeu i del Consell de 12 de febrer de 2021, pel qual s’establix el Mecanisme de recuperació i resiliència, i en l’article 129.1 del Reglament financer de la UE.

6. Documentació que ha d’acreditar l’entitat:

6.1. Les entitats locals hauran de presentar un certificat de l’acord de l’òrgan plenari o la comissió de l’entitat corresponent, o un document equivalent, sobre la intenció de participar en les ajudes regulades en la present resolució i assumir els compromisos d’efectuar les activitats objecte d’estes ajudes, i, si és el cas, una habilitació a la persona representant de l’entitat per a fer la sol·licitud. Quan l’entitat beneficiària siga un acord o pacte territorial, haurà de presentar l’acord de l’òrgan del pacte en què estiguen representats els agents socials i econòmics.

6.2. Les entitats jurídiques sense ànim de lucre hauran de presentar còpia compulsada dels documents o les escriptures referents a la constitució i els estatuts vigents de l’entitat o documentació equivalent.

6.3. Sempre que es tracte d’entitats constituïdes per membres associats, s’han d’aportar els corresponents acords de l’òrgan representatiu de l’entitat –o convenis, si és el cas–, d’acord amb els seus estatuts o normes de funcionament interior, i acceptar expressament els compromisos assumits per al desenrotllament de l’objecte de les ajudes, així com assegurar la finalització dels itineraris IPI amb èxit.

6.4. En tot cas, haurà de quedar acreditada la capacitat o els poders de la persona firmant de la sol·licitud per a representar l’entitat. Les entitats hauran de presentar escriptura d’apoderament o document equivalent que faculte el representant legal per a subscriure la sol·licitud.

7. Autorització expressa a Labora perquè puga comprovar les dades identificatives de la persona representant de l’entitat que firma la sol·licitud, de conformitat amb el Decret 220/2014, de 12 de desembre, del Consell, pel qual s’aprova el Reglament d’administració electrònica de la Comunitat Valenciana. No obstant això, si de la comprovació efectuada resulta alguna discordança amb les dades facilitades per la mateixa persona interessada, l’òrgan instructor podrà efectuar les actuacions que siguen procedents per tal d’aclarir-la. Si l’entitat o la seua representant no presta el seu consentiment, haurà d’aportar fotocòpia o còpia escanejada del DNI.

8. Declaració responsable de no incórrer en les prohibicions per a obtindre la condició de beneficiari arreplegades en els apartats 2 i 3 de l’article 13 de l’LGS.

9. Declaració responsable sobre la sol·licitud o la recepció d’altres subvencions, ajudes, ingressos o recursos, provinents de qualsevol altra administració o ens públic o privat, tant nacional com internacional, que tinguen per objecte finançar les activitats subvencionades per a les mateixes persones. En cas de recepció, declaració responsable de l’import i la procedència de les ajudes sol·licitades o percebudes, amb l’especificació de la seua normativa reguladora.

10. En matèria de tributació, Seguretat Social i deutes per resolució de procedència de reintegrament, caldrà tindre en compte el següent:

10.1. En el cas d’entitats de naturalesa pública, s’haurà d’aportar la declaració responsable relativa al contingut de l’article 34.5 de l’LGS i 22.1 del seu reglament, per a poder efectuar els pagaments relatius a esta subvenció. En cas de detectar-se l’incompliment d’alguna condició, correspondrà denegar o exigir el reintegrament.

10.2. La presentació de la sol·licitud de subvenció comportarà l’autorització de l’entitat sol·licitant perquè l’òrgan concedent obtinga de manera directa l’acreditació de les circumstàncies que preveuen els articles 18 i 19 del reglament esmentat, per mitjà de certificats telemàtics, i en este cas el sol·licitant no haurà d’aportar el certificat corresponent.

No obstant això, l’entitat sol·licitant podrà denegar expressament esta autorització, i haurà d’aportar, en este cas, els certificats que es detallen a continuació i que tindran un període de validesa de sis mesos a comptar de la data d’expedició, d’acord amb el que s’establix en els articles 22 i 23.3 del reglament esmentat, i la validesa dels quals haurà de mantindre’s durant el període que abaste l’execució de la subvenció:

– De l’Agència Estatal d’Administració Tributària, el certificat que acredite que l’entitat sol·licitant està al corrent de les seues obligacions tributàries.

– De la Tresoreria General de la Seguretat Social, el certificat acreditatiu del fet que l’entitat sol·licitant es troba al corrent en el compliment de les seues obligacions.

– De l’Agència Tributària Valenciana de la Conselleria d’Hisenda i Model Econòmic, el certificat que acredite que l’entitat sol·licitant no té deutes de naturalesa tributària amb la Generalitat.

10.3. Les comprovacions corresponents es podran efectuar anteriorment o posteriorment a la concessió de la subvenció. En cas de detectar-se l’incompliment d’alguna condició, correspondrà denegar o exigir el reintegrament.

11. Dades de domiciliació bancària mitjançant PROPER.

12. Declaració de la persona representant de l’entitat sol·licitant de disposar de firma electrònica avançada i adreça electrònica de contacte actualitzada i funcional, a l’efecte de fer les notificacions i els actes de tràmit que corresponguen.

13. Projecte-memòria de les accions corresponents al projecte de subvenció sol·licitat en el qual s’indique:

14.1. Dades identificatives de l’entitat sol·licitant.

14.2. Àmbit territorial on l’entitat pretenga actuar.

14.3. Nombre de persones participants.

14.4. Relació de cursos, en què s’haurà de fer constar, per a cada curs, el codi de l’acció formativa que es realitza d’acord amb els codis del Catàleg d’especialitats formatives del SEPE, la seua denominació, el nombre d’hores i nombre de persones participants, així com el nombre d’edicions de cada curs amb la finalitat d’aportar places suficients per a impartir accions formatives a totes les persones participants que se sol·licite atendre.

14.5. Criteris de selecció de les persones participants.

14.6. Estimació del termini de duració total del projecte, per al qual es tindran en compte els límits temporals previstos en la present resolució.

14.7. Pressupost estimatiu del cost del projecte total.

14.8. Recursos humans dels quals dispose l’entitat per a la realització dels itineraris IPI, o, si no n’hi ha, compromís de destinar personal tècnic, propi de l’entitat o contractat a este efecte, en nombre suficient i amb la qualificació exigible per a cada finalitat.

14.9. Nombre d’instal·lacions i locals de què disposa i la seua ubicació especificant la seua disponibilitat en règim de propietat, arrendament o qualsevol altra forma admesa en dret.

15. Indicar el nom i CIF de l’entitat que impartirà la formació a l’efecte que Labora comprove la inscripció en el Registre de Centres i Entitats d’FP per a l’Ocupació.

*Vint-i-uné. Resolució del procediment*

1. La competència per a resoldre sobre les sol·licituds formulades correspon a la Direcció General de Labora o l’òrgan que tinga atribuïda la competència per delegació.

2. El termini màxim per a resoldre i notificar la resolució que siga procedent serà de sis mesos a comptar de l’endemà de la data de presentació de la sol·licitud. Transcorregut este termini sense que s’haja notificat cap resolució expressa, les persones interessades podran entendre desestimades les seues sol·licituds per silenci administratiu, d’acord amb el que preveu l’article 25.5 de l’LGS.

3. Les resolucions que es dicten es notificaran a les entitats interessades en els termes previstos en la Llei 39/2015, d’1 d’octubre, del procediment administratiu comú de les administracions públiques (d’ara en avant, LPACAP).

4. Les resolucions se sotmetran al règim de publicitat previst en la normativa sobre transparència i bon govern quan complisquen els requisits quantitatius previstos en la Llei 1/2022, de 13 d’abril, de la Generalitat, de transparència i bon govern de la Comunitat Valenciana.

*Vint-i-dosé. Modificació de la resolució*

Una vegada haja recaigut la resolució de concessió, l’entitat beneficiària en podrà sol·licitar, de manera motivada i amb caràcter excepcional, la modificació. La sol·licitud de modificació haurà de fonamentar-se en circumstàncies sobrevingudes després de la resolució i durant el termini d’execució de l’activitat subvencionada per a cada entitat beneficiària i formalitzar-se immediatament després de produir-se, i, en tot cas, abans de la finalització del termini d’execució esmentat. Les circumstàncies que puguen donar lloc a la modificació de la resolució són aquelles sobrevingudes, difícils de preveure en el moment de la presentació de la sol·licitud, com ara:

1. Variacions en les característiques, duració o qualsevol altra obligació el compliment de la qual se sotmeta a termini en la resolució de concessió de la subvenció.

2. La necessitat que el beneficiari modifique les característiques tècniques o econòmiques, o la distribució entre la tipologia de gastos, del projecte inicialment aprovat per l’Administració.

En cap cas les modificacions a què es referix este resolc podran afectar les obligacions imposades per la normativa comunitària o nacional aplicable, especialment quan suposen l’incompliment de fites o objectius establits en la Decisió d’execució del Consell relativa a l’aprovació de l’avaluació del Pla de recuperació i resiliència d’Espanya (Council Implementing Decision – CID) o el seu termini d’execució.

L’òrgan competent per a resoldre la concessió inicial de la subvenció haurà de dictar una resolució en què accepte o denegue la modificació proposada en el termini de dos mesos des de la data en què la sol·licitud s’haja registrat en el registre de l’òrgan competent per a tramitar-la. Transcorregut este termini sense que s’haja notificat cap resolució expressa, la sol·licitud es podrà entendre desestimada. Les resolucions podran retrotraure els seus efectes, com a màxim, al moment de la presentació de la sol·licitud de modificació. En tot cas, la modificació només podrà autoritzar-se sempre que no danye drets de tercers, no supose un increment de la subvenció i no es varie la destinació ni finalitat de la subvenció.

*Vint-i-tresé. Mitjà de notificació d’actes i tràmits*

Les notificacions s’efectuaran per mitjans electrònics i d’acord amb el que es preveu en l’article 41.1, paràgraf tercer, de l’LPACAP; les notificacions seran vàlides sempre que permeten tindre constància de l’enviament o la posada a disposició, de la recepció o accés per l’interessat o el seu representant, de les seues dates i hores, del contingut íntegre i de la identitat fidedigna del remitent i destinatari d’esta. L’acreditació de la notificació efectuada s’ha d’incorporar a l’expedient. Si, per raons tècniques o de qualsevol altra índole, la notificació electrònica no és possible, s’ha de practicar per mitjà de correu certificat.

D’acord amb el que es preveu en l’article 73 de l’LPACAP, en qualsevol moment del procediment, quan l’Administració considere que algun dels actes dels interessats no reunix els requisits necessaris, ho posarà en coneixement del seu autor, i se li concedirà un termini de 10 dies per a omplir-lo. Als interessats que no atenguen el requeriment, es podrà declarar que perden el dret al tràmit corresponent. No obstant això, s’admetrà l’actuació de l’interessat i produirà efectes legals si es produïx abans o dins del dia en què es notifique la resolució en la qual es considere que el termini ha transcorregut.

*Vint-i-quatré. Bestretes*

Una vegada haja recaigut la resolució, podrà anticipar-se a l’entitat beneficiària el pagament de l’import de fins al 80 % de l’ajuda concedida, d’acord amb el que es prescriu en l’article 17 del Decret llei 6/2021, d’1 d’abril, del Consell, sense necessitat de presentar aval o garantia, quan es tracte d’entitats previstes en l’apartat 5 de l’article 171 de la Llei 1/2015 de 16 de febrer, de la Generalitat, d’hisenda pública, del sector públic instrumental i de subvencions. Això sense perjuí que una norma posterior, amb rang de llei, preveja la possibilitat de modificar este percentatge. Les bestretes es tramitaran d’acord amb el que s’establix en l’LGS.

L’entitat beneficiària podrà sol·licitar la bestreta de la subvenció davant la corresponent direcció territorial de Labora fins a 10 dies hàbils després de la notificació de la resolució de concessió. La tramitació de la bestreta s’efectuarà quan l’entitat comunique l’inici de les seues actuacions.

La direcció territorial corresponent de Labora expedirà, si és el cas, la proposta de pagament de les bestretes.

Les entitats beneficiàries hauran de disposar d’un compte bancari específic, que haurà d’estar donat d’alta en l’aplicació PROPER, al qual Labora transferirà l’import de la bestreta. Este compte preferentment serà el mateix que l’utilitzat per a transferir l’import del pagament de la subvenció concedida.

CAPÍTOL V

*Contingut i desenrotllament dels itineraris d’inserció*

*Vint-i-cinqué. Qualificació del personal tècnic*

1. Normes generals.

1.1. Les entitats beneficiàries hauran de presentar davant la direcció territorial que els corresponga, amb una antelació mínima de 10 dies abans de l’inici de les actuacions, la documentació acreditativa del personal tècnic, tant orientador com docent, perquè esta la valide.

1.2. No es considerarà realitzada cap acció, tant d’orientació com de formació, que siga executada sense la preceptiva valoració i aprovació per la direcció territorial de referència.

1.3. Les direccions territorials de Labora podran requerir la documentació addicional que estimen oportuna amb la finalitat de verificar l’adequació del personal proposat a les accions que es vol desenrotllar.

1.4. Quan les entitats beneficiàries pretenguen atendre un col·lectiu amb necessitats específiques, el personal que es propose per a l’atenció haurà de tindre almenys dotze mesos d’experiència en atenció del tipus de col·lectiu de què es tracte.

2.Personal tècnic orientador

2.1.Requisits:

– Estar en possessió d’una titulació universitària i una experiència mínima de 12 mesos en l’acompliment de les tasques que es realitzaran.

– Tindre coneixement del mercat laboral a la Comunitat Valenciana i del maneig d’Internet, ferramentes ofimàtiques i xarxes socials, per a impartir les accions que constituïsquen l’itinerari.

2.2.Documentació que cal aportar.

2.2.1. Curriculum vitae.

2.2.2. Original i còpia, o còpia compulsada de la titulació universitària.

2.2.3. Contractes de treball que acrediten l’experiència professional com a personal tècnic d’orientació, inserció o d’ocupació. Si es tracta de personal funcionari, nomenament o certificació que acredite l’experiència en les funcions i les matèries corresponents.

2.2.4. Sol·licitud d’autorització d’accés a l’aplicació informàtica de gestió de les accions d’orientació en el model normalitzat disponible en el web de Labora.

3. Personal tècnic docent

3.1. Requisits:

– Posseir el perfil professional necessari per a la impartició de les accions formatives corresponents.

3.2. Documentació que cal aportar.

3.2.1. Curriculum vitae.

3.2.2. Original i còpia, o còpia compulsada de la titulació necessària per a la impartició.

*Vint-i-sisé. Selecció de persones participants*

Les entitats beneficiàries hauran de dirigir-se a l’Espai Labora que els corresponga per domicili, per a sol·licitar la llista de possibles participants (candidatures) per mitjà de l’oferta de servici corresponent. En cas que l’Espai Labora no els proporcione prou candidatures, les entitats podran aportar-les sempre que complisquen els requisits exigits per esta resolució.

Una mateixa persona no podrà participar en dos o més itineraris en el marc d’este projecte. Les instruccions detallades es publicaran en el web de Labora.

Una vegada finalitzat el procés de selecció, s’estendrà una acta que firmarà el representant legal de l’entitat beneficiària, en què hauran de constar les següents dades: les persones participants preseleccionades, presentades a les proves amb el seu resultat, seleccionades i reserves.

En tot cas, l’entitat beneficiària és la responsable de la selecció, així com de comprovar que les persones participants disposen dels requisits d’accés per a realitzar l’acció formativa en funció dels requeriments d’esta.

*Vint-i-seté. Inici dels itineraris*

Les entitats hauran de comunicar formalment a la corresponent direcció territorial de Labora la data d’inici dels itineraris o, si és el cas, la renúncia a la subvenció, en un termini màxim de 10 dies comptats des de l’endemà de la notificació de la resolució de concessió de la subvenció, abans de l’inici efectiu dels itineraris esmentats. La falta de la comunicació esmentada donarà lloc a la revocació de la subvenció.

*Vint-i-huité. Finalització de l’itinerari IPI amb èxit*

1. Es considera que una participant finalitza l’itinerari correctament quan s’aconseguisca la condició d’atesa d’acord al resolc quart.

No se subvencionaran les accions corresponents a persones participants que, per qualsevol causa, no hagen conclòs el seu itinerari.

*Vint-i-nové. Finalització del programa*

Tots els projectes es podran prolongar fins a, com a màxim, el 31 d’agost del 2025.

Els projectes s’entendran finalitzats eixe dia o podrà comunicar-se la seua finalització amb anterioritat per part de les entitats beneficiàries, bé per haver complit tots els objectius del projecte, bé per declarar finalitzades totes les actuacions d’este, incloses les d’inserció.

En qualsevol cas, els itineraris hauran d’estar finalitzats en el termini establit en el resolc tretzé.

*Trenté. Seguiment, control i avaluació*

Les entitats beneficiàries hauran de sotmetre’s a les actuacions de comprovació que efectuen Labora, el SEPE i la Inspecció de Treball i Seguretat Social, a les de control financer que corresponguen, si és el cas, a les de la Intervenció General de la Generalitat i la Intervenció General de l’Administració General de l’Estat i a les previstes en la legislació de la Sindicatura de Comptes de la Generalitat o del Tribunal de Comptes, així com a les que puguen efectuar la Comissió i el Tribunal de Comptes de les comunitats europees, així com l’Oficina Europea de Lluita contra el Frau, l’Oficina Nacional d’Auditoria i, quan siga procedent, la Fiscalia Europea.

A este efecte, en els cinc primers dies de cada mes, les entitats beneficiàries efectuaran un report del seguiment referit al mes anterior, subministrant informació actualitzada que permeta l’anàlisi de compliment dels objectius compromesos, incloent-hi l’etiquetatge digital (etiqueta 108 – Suport al desenrotllament de les capacitats digitals) i verda (etiqueta 01 – Contribució a les competències i usos verds). Així mateix, transcorreguts sis mesos des de l’inici de les actuacions per les entitats beneficiàries, es verificarà el compliment del principi DNSH i, en cas de ser necessari, s’adoptaran mesures correctores per a assegurar-ne la implementació.

En tot cas, les subvencions regulades en esta resolució estaran sotmeses al seguiment, el control i l’avaluació que s’establisca per al PRTR-NextGenerationEU, així com a les obligacions específiques relatives a la informació i la publicitat, el control, la verificació, el seguiment, l’avaluació i altres obligacions imposades per la normativa interna i de la Unió Europea que s’establisquen per a l’MRR de la UE i l’aplicació de les quals siga de compliment obligat.

En particular, Labora obtindrà, a l’efecte d’auditoria i control de l’ús de fons en relació amb les mesures destinades a l’execució de reformes i projectes d’inversió en el marc del PRTR – NextGenerationEU, en format electrònic, les categories harmonitzades de dades, de conformitat amb el que s’especifica en l’article 22.2.*d*  del Reglament MRR.

Labora, en la seua qualitat d’entitat executora per ser perceptora de fons del PRTR – NextGenerationEU, ha d’elaborar un pla de mesures antifrau en compliment de l’article 6 de l’Orde ministerial RVO 6865/2021, de 29 de setembre, per la qual es configura el sistema de gestió del PRTR – NextGenerationEU, amb la finalitat de reforçar els mecanismes de prevenció, detecció, correcció i persecució del frau, la corrupció i els conflictes d’interessos.

Les actuacions de control i comprovació per a verificar la correcta execució del projecte de subvenció han d’incloure que l’entitat beneficiària haja de remetre, a la corresponent direcció territorial de Labora, la documentació que esta li sol·licite en qualsevol moment i sotmetre’s a qualsevol actuació de control o comprovació –material o financera–, sense perjuí del que s’establix en el resolc octau, punt 1.

CAPÍTOL VI

*Justificació de l’execució del programa de subvenció*

*Trenta-uné. Criteris generals aplicables a la justificació i el pagament de la subvenció*

1. La justificació i el pagament de la subvenció es faran efectius quan finalitze l’acció subvencionada. Les subvencions concedides a l’empara d’esta convocatòria s’han de justificar i liquidar mitjançant un sistema de mòduls econòmics, d’acord amb el que preveuen els articles 76 a 79 del Reglament de l’LGS, aprovat pel Reial decret 887/2006, de 21 de juliol, i l’article 7 de la Llei 30/2015, de 9 de setembre, per la qual es regula el sistema de Formació Professional per a l’ocupació en l’àmbit laboral, i l’article 14.3 de l’Orde TMS/368/2019, de 28 de març, per la qual es desplega el Reial decret 694/2017, de 3 de juliol, pel qual es desplega la Llei 30/2015, de 9 de setembre, per la qual es regula el sistema de Formació Professional per a l’ocupació en l’àmbit laboral, en relació amb l’oferta formativa de les administracions competents i el seu finançament, i s’establixen les bases reguladores per a la concessió de subvencions públiques destinades al seu finançament.

Per a implementar este règim de mòduls, en esta resolució s’arrepleguen com a mòduls les quantitats que configuren el cost unitari determinat en l’informe tècnic elaborat pel Servici Públic d’Ocupació Estatal per al càlcul que ha fixat els costos unitaris en este programa i al qual es referix l’article 7.1 de l’Orde TES/1121/2021, d’11 d’octubre, per la qual s’establixen les bases reguladores per a la concessió de subvencions públiques, destinades al finançament del «Programa de suport a dones en els àmbits rural i urbà», en el marc del Pla de recuperació, transformació i resiliència.

2. Una vegada presentada la documentació justificativa, es realitzarà per part de la direcció territorial la corresponent comprovació tecnicoeconòmica, en els termes descrits en el punt resolutiu següent. Si la documentació presentada és insuficient per a considerar correctament justificada la subvenció concedida, l’òrgan esmentat ha de posar en coneixement dels beneficiaris les insuficiències observades perquè siguen esmenades en un termini de 10 dies.

3. Si com a resultat d’esta comprovació es deduïx que s’han incomplit, totalment o parcialment, requisits establits en la normativa aplicable per a la justificació de la subvenció o els fins per als quals va ser concedida, es comunicarà esta circumstància a l’interessat junt amb els resultats de la comprovació tecnicoeconòmica, i s’iniciarà el procediment per a declarar la pèrdua del dret al cobrament de la subvenció i/o, si és el cas, el procediment de reintegrament total o parcial de la subvenció.

4. Amb caràcter previ a la liquidació de la subvenció, s’haurà d’haver presentat l’acreditació d’haver ingressat l’import corresponent a la diferència entre la quantitat justificada i la rebuda en concepte de bestreta, si és el cas, que tindrà la consideració de devolució voluntària d’acord amb el que s’establix en l’article 90 del Reglament de l’LGS.

5. El pagament de la subvenció estarà condicionat al resultat de les actuacions de comprovació formal/administrativa de la subvenció.

6. Quan, a més de ser finançat amb la subvenció, el projecte haja sigut finançat amb fons propis o altres subvencions o recursos, haurà d’acreditar-se en la justificació l’import, la procedència i l’aplicació d’estos fons a les activitats subvencionades.

*Trenta-dosé. Termini de justificació de la subvenció.*

L’entitat beneficiària, en el termini màxim de dos mesos des de la finalització del projecte, haurà de presentar, davant de la corresponent direcció territorial de Labora, la justificació del compliment de les actuacions subvencionades i dels gastos realitzats, mitjançant el règim de mòduls, d’acord amb el que es preveu en els articles 69 i 76 a 79 del Reglament de l’LGS.

*Trenta-tresé. Documentació justificativa de la subvenció.*

1. La presentació de la documentació a l’efecte de la justificació es realitzarà a través de l’aplicació informàtica que es disposarà a este efecte i als models normalitzats incorporats en esta.

2. La justificació de la subvenció haurà de realitzar-se per les entitats beneficiàries segons el que es preveu en l’article 15 de l’Orde TES/1121/2021, d’11 d’octubre, mitjançant el règim de mòduls, d’acord amb el que es preveu en els articles 69 i 76 a 79 del Reglament de la Llei general de subvencions, acreditant la realització de les actuacions objecte de finançament i el compliment dels objectius d’atenció i inserció professional compromesos, mitjançant el lliurament obligatori de la documentació següent:

2.1. Una memòria d’actuació justificativa del compliment de les condicions imposades en la concessió de la subvenció, amb la indicació de les activitats dutes a terme i dels resultats obtinguts. La memòria haurà d’incloure:

2.1.1. Certificat de l’itinerari individualitzat realitzat per les participants que obtinguen la condició d’ateses, indicant les actuacions que l’han configurat, les seues dates de realització, la seua orientació al desenrotllament de competències i usos verds, la seua orientació al desenrotllament de competències i usos digitals, els municipis en els quals s’ha dut a terme i el nombre de participants que han aconseguit esta consideració, així com el nombre i percentatge de participants en competències i usos verds i el nombre i percentatge de participants en competències i usos digitals.

Per a la justificació de les participants ateses, l’entitat beneficiària haurà de presentar:

a) Una relació identificativa d’estes dones i acreditar les actuacions realitzades amb cada una d’elles presentant un document síntesi que haurà de contindre les dades identificatives de la participant, la identificació de cada actuació realitzada en el marc del seu itinerari individualitzat, el seu lloc de realització, les dates d’inici i fi, les seues hores de duració, així com la forma de desenrotllament (individual o grupal, presencial o en línia), acompanyat de:

b) Informe de diagnòstic d’ocupabilitat i elaboració del perfil professional.

c) Document acreditatiu de l’itinerari individual i personalitzat d’ocupació.

d) Certificat, diploma o un altre document acreditatiu del taller realitzat en relació amb el desenrotllament de competències digitals.

e) Informe sobre les accions d’acompanyament de les participants en el desenrotllament de les actuacions previstes en el seu itinerari.

f) Informe sobre els incentius abonats, si és el cas, segons el que es disposa en el resolc catorzé.

g) Llista de dones admeses per a participar en el programa.

2.1.2.Certificat acreditatiu dels contractes formalitzats i dels establiments com a treballadores autònomes o per compte propi de les participants inserides, de les accions de prospecció i del compliment del principi DNSH (no causar mal significatiu):

a) Per a la justificació de les participants inserides, l’entitat beneficiària haurà de presentar una relació identificativa de les dones que hagen aconseguit la condició d’inserides, juntament amb la modalitat d’inserció professional (per compte d’altri o pròpia), en la qual precisarà el nombre i el percentatge de participants que han aconseguit esta consideració, així com el nombre i percentatge d’ocupacions verdes i el nombre i percentatge d’ocupacions digitals d’entre el total dels aconseguits.

b) Per a la justificació de la prospecció d’empreses, l’entitat beneficiària haurà de presentar la relació de les empreses prospectades i una fitxa individual de cada empresa prospectada.

c) Per a l’acreditació del compliment del principi de «no causar dany significatiu» durant l’execució de la subvenció emparada en la present convocatòria, l’entitat beneficiària haurà de presentar declaració responsable que continga l’avaluació favorable d’adequació a este, d’acord amb el que es preveu en l’article 11 de l’Orde TES/1121/2021, d’11 d’octubre, per la qual s’establixen les bases reguladores per a la concessió de les subvencions públiques convocades mitjançant esta resolució.

2.2. Una memòria econòmica justificativa del cost de les activitats realitzades en funció dels resultats obtinguts, que haurà de contindre, com a mínim, els aspectes següents:

2.2.1. Acreditació o declaració pel beneficiari del nombre d’unitats físiques considerades com a mòduls, de conformitat amb el que es preveu en el resolc quinzé, especificant a este efecte:

– Nombre de participants amb la consideració d’ateses, d’acord amb el que s’especifica en el resolc quart.

– Nombre i percentatge de participants ateses que aconseguisquen la consideració d’inserides per compte d’altri, segons el que s’especifica en el resolc quint.

– Nombre i percentatge de participants ateses que aconseguisquen la consideració d’inserides per compte propi, segons el que s’especifica en el resolc quint.

Així mateix, s’especificarà:

– Nombre i percentatge de participants en un itinerari individualitzat orientat al desenrotllament de competències i usos verds.

– Nombre i percentatge de participants en un itinerari individualitzat orientat al desenrotllament de competències i usos digitals.

2.2.2. Quantia global de la subvenció justificada, calculada sobre la base de les activitats quantificades en la memòria d’actuació presentada i els mòduls previstos en el resolc quinzé, segons el sistema de càlcul i la quantificació mitjançant mòduls establits en este resolc. La liquidació de la subvenció es farà en funció de les participants que obtinguen la condició d’ateses, així com de les que aconseguisquen la condició d’inserides. La liquidació no podrà superar, en cap cas, la quantia de la subvenció concedida inicialment. El càlcul es realitzarà considerant el nombre de participants que obtinguen la condició d’ateses pel mòdul econòmic corresponent, així com el de les que aconseguisquen la condició d’inserides, per compte propi i per compte d’altri, pel mòdul econòmic corresponent en cada cas.

2.2.3. Un detall d’altres ingressos o subvencions que hagen finançat l’activitat subvencionada amb indicació de l’import i la seua procedència, així com l’acreditació d’haver ingressat, si és el cas, l’import corresponent a la diferència entre la quantitat justificada i la rebuda en concepte de bestreta.

3. A més dels documents anteriors, s’haurà d’aportar:

a) Autorització de consulta d’informació de la vida laboral a la Tresoreria General de la Seguretat Social.

b) Declaració de l’article 13 de l’LGS.

c) Declaració responsable subcontractació.

d) Carta de pagament justificant de la devolució de la quantia de la subvenció rebuda no utilitzada i, si és el cas, dels rendiments financers no aplicats.

e) Declaració sobre el finançament de l’activitat.

f) Identificació del subcompte d’ingressos en què es comptabilitza la subvenció concedida. Llista de subcomptes de gastos utilitzats per a gestionar la subvenció. En el cas d’entitats subjectes a comptabilitat pública, s’ha d’aportar la identificació en el sistema comptable dels projectes d’ingressos i gastos pels quals s’efectua la comptabilització de la subvenció.

g) Declaració de l’article 34 de l’LGS.

h) Declaració responsable de l’impost sobre el valor afegit.

Totes les actuacions subvencionables que configuren els itineraris personalitzats de capacitació i inserció professional realitzats per les participants seran objecte d’una acreditació documental de finalització en la qual, junt amb les dades identificatives de la dona participant, quede consignada la identificació de l’actuació realitzada, el seu lloc i dates de realització, la seua modalitat de desenrotllament, el resultat aconseguit en l’execució, així com el seu cost, en funció dels mòduls establits. Esta informació serà objecte d’un report mensual.

4. Es podrà requerir documentació justificativa complementària per a la justificació del gasto realitzat, així com per a complir de manera adequada les obligacions de gestió i seguiment del Pla de recuperació, transformació i resiliència, i es podrà sol·licitar informació sobre l’execució dels projectes subvencionats o les dones beneficiàries que siga necessària per a alimentar el sistema de gestió i seguiment, que la normativa nacional o europea preveja per a la gestió, el seguiment i control del finançament i els objectius de l’esmentat pla.

5. Tota la documentació de la justificació de la subvenció es presentarà, juntament amb un índex amb la numeració i el nom dels documents telemàticament, i es dirigirà a les direccions territorials corresponents.

6. D’acord amb el que s’establix en l’article 15.2 de l’Orde TES/1121/2021, d’11 d’octubre, i segons el que es disposa en l’article 79 del Reglament de la Llei general de subvencions, les entitats beneficiàries estaran dispensades de l’obligació de presentació de llibres, registres i documents de transcendència comptable o mercantil o qualsevol altra documentació justificativa dels gastos realitzats, sense perjuí de l’obligació del beneficiari de conservar els documents justificatius de l’aplicació dels fons rebuts, incloent-hi els documents electrònics, mentres puguen ser objecte de les corresponents actuacions de comprovació i control, segons disposa l’article 14.1.*g*  de la Llei 38/2003, de 17 de novembre, així com de qualsevol altra obligació derivada de la normativa estatal o de la Unió Europea que així ho exigisca.

En este sentit, hauran de conservar els documents justificatius i altra documentació concernent al finançament, en format electrònic, durant un període de 5 anys a partir de l’operació, o de tres anys quan l’import de la subvenció siga inferior a 60.000 euros, en els termes previstos en l’article 132 del Reglament (UE, Euratom) 2018/1046 del Parlament Europeu i del Consell, de 18 de juliol («Reglament financer»).

*Trenta-quatré. Liquidació de la subvenció*

El pagament de la subvenció es farà efectiu quan finalitze el projecte, amb la comprovació prèvia de la justificació i posterior proposta de pagament de la direcció territorial competent. Amb caràcter previ al cobrament, l’entitat beneficiària ha d’acreditar que es troba al corrent en el compliment de les seues obligacions tributàries i davant de la Seguretat Social.

També haurà d’acreditar mitjançant una declaració responsable que està al corrent de les seues obligacions per reintegrament de subvencions, en virtut del que preveu l’article 34.5 de l’LGS.

En cas que la quantia de la subvenció calculada així resulte inferior a les quanties transferides en concepte de bestreta, s’haurà de realitzar el reintegrament de l’excés, en el compte número ES46 9554 7528 4009 2069 8708.

*Trenta-cinqué. Comprovació formal/administrativa de les subvencions Pla de control.*

1. La Direcció Territorial pot requerir al beneficiari que aporte tota la documentació que es considere necessària per a comprovar-la amb la finalitat d’obtindre una evidència raonable sobre l’aplicació adequada de la subvenció. A través de tècniques de mostreig se seleccionarà un percentatge mínim de subvenció a comprovar, d’acord amb el pla de control corresponent que serà aprovat per la Direcció General de Labora, amb caràcter previ a l’execució del programa de subvencions.

2. Una vegada concloses les comprovacions, la Direcció Territorial emetrà un informe de conformitat al qual s’haurà d’adjuntar una memòria d’actuacions i resultats obtinguts conforme a un model normalitzat. Si el resultat de les comprovacions és favorable, es donaran per concloses les activitats de comprovació. En el cas de resultar desfavorables, es liquidarà d’acord amb el resultat de la comprovació.

*Trenta-sisé. Reintegrament de la subvenció*

1. L’incompliment dels requisits establits en la present resolució i altres normes aplicables, així com de les condicions que s’hagen establit en la corresponent resolució de concessió, donarà lloc a la pèrdua total o parcial del dret al cobrament de la subvenció o, amb el procediment de reintegrament oportú previ, a l’obligació de retornar totalment o parcialment la subvenció percebuda i els interessos de demora que puguen correspondre.

2. L’incompliment total de les finalitats per a les quals s’haja concedit la subvenció o de l’obligació de justificar-la donarà lloc al reintegrament del 100 % de la subvenció concedida. L’incompliment dels objectius d’inserció compromesos donarà lloc a l’obligació del reintegrament total o parcial de la subvenció percebuda i de l’interés de demora corresponent des de l’abonament. Si la contractació és menor del 25 % del compromís d’inserció adquirit, el reintegrament serà total, i si es troben entre el 25 % i el percentatge d’inserció exigit en la resolució de concessió, el reintegrament serà proporcional al percentatge d’incompliment.

Sense perjuí del que preveu l’LGS en matèria d’infraccions i sancions administratives, seran causes específiques per a declarar la pèrdua del dret al cobrament de la subvenció concedida i, si és el cas, de reintegrament d’esta:

2.1. La falta de comunicació de l’inici del projecte en el termini i forma previstos.

2.2. Percebre per qualsevol concepte alguna quantia o remuneració de les persones participants en l’acció subvencionada.

2.3. La falsedat de les dades contingudes en la documentació que s’ha de presentar en la justificació.

2.4. Qualsevol altre motiu que perjudique el fi últim pel qual la subvenció haja sigut concedida.

2.5. Impartir l’acció formativa en un centre que no estiga prèviament inscrit o no haja sol·licitat registre en l’especialitat.

2.6. Suposarà la pèrdua del dret al cobrament de la subvenció i de reintegrament d’esta que la subvenció siga destinada a la realització d’una activitat, o al compliment d’una finalitat, que manifestament suposen un greuge o menyspreu cap als senyals d’identitat del poble valencià.

3. En concret, els incompliments parcials que no afecten les característiques essencials del projecte determinaran la minoració proporcional i, si és el cas, el reintegrament de la subvenció.

4. Donarà lloc, així mateix, a l’obligació de reintegrar els fons percebuts conforme al que es preveu en l’article 7, regla sèptima, de la Llei 31/2022, de 23 de desembre, de pressupostos generals de l’Estat per a l’any 2023, i en l’article 37.4 del Reial decret llei 36/2020, de 30 de desembre, l’incompliment dels principis i les obligacions, les fites, els objectius, el calendari o qualsevol altre aspecte relacionat amb la normativa del Pla de PRTR i amb el que s’establix en el Reglament MRR, així com en la resta de normativa de la Unió Europea que siga aplicable, en particular l’incompliment del principi de «no causar perjuí significatiu» (principi «do no significant harm–DNSH»).

5. D’acord amb el Reial decret llei 8/2023, de 27 de desembre, pel qual s’adopten mesures per a afrontar les conseqüències econòmiques i socials derivades dels conflictes a Ucraïna i Orient Pròxim, així com per a pal·liar els efectes de la sequera, en la seua disposició addicional dotzena. Reintegrament de subvencions a favor d’entitats locals i universitats públiques concedides en el marc del Pla de recuperació, transformació i resiliència: les subvencions concedides en el marc del Pla de recuperació transformació i resiliència a favor d’entitats locals, ens locals supramunicipals que agrupen diversos municipis o agrupacions d’entitats locals, quedaran excloses de l’aplicació dels interessos de demora previstos en la Llei 38/2003, de 17 de novembre, general de subvencions, a les quanties que cal reintegrar a conseqüència que el cost de les actuacions finançades haja sigut inferior a l’import subvencionat, sempre que no concórreguen altres causes de reintegrament. Esta disposició serà aplicable a totes les subvencions concedides en el marc del Pla de recuperació, transformació i resiliència el reintegrament de les quals no s’haja produït a l’entrada en vigor, amb independència de la seua data de concessió.

CAPÍTOL VII

*Normativa d’aplicació, facultats d’execució i desenrotllament i efectes de la present resolució*

*Trenta-seté. Règim sancionador*

1. Sense perjuí del que s’establix per a la revocació, la minoració o el reintegrament de la subvenció, serà aplicable el règim d’infraccions i sancions establit en el títol IV de l’LGS.

2. Si, a conseqüència de la tramitació dels expedients de subvenció, es detecta alguna de les infraccions tipificades en el títol IV de l’LGS, caldrà seguir el procediment que establix l’article 177 de la Llei 1/2015, de 6 de febrer, de la Generalitat.

*Trenta-huité. Rendiments financers*

D’acord amb el que es preveu en l’article 19.5 de l’LGS, els rendiments financers que es generen pels fons lliurats a les entitats beneficiàries no incrementaran l’import de la subvenció concedida.

*Trenta-nové. Identificació i publicitat*

1. Els itineraris IPI i les accions subvencionades que configuren la inversió 4 «Nous projectes territorials per al reequilibri i l’equitat», línia d’inversió «Col·lectius vulnerables», del component 23, objecte d’esta resolució, així com quanta publicitat es faça sobre este, hauran de trobar-se degudament identificades de conformitat amb les obligacions que en matèria d’informació, comunicació i publicitat determine la normativa interna i de la Unió Europea per a l’MRR, i les entitats beneficiàries d’estes subvencions estaran obligades a fer esment en la seua publicitat de l’origen d’este finançament, vetlant per donar-li visibilitat, incloent-hi, quan siga procedent, mitjançant l’emblema de la Unió i una declaració de finançament adequat que indique «finançat per la Unió Europea – Next Generation EU». Esta visibilitat es donarà en particular quan promoguen les accions i els seus resultats facilitant informació coherent, efectiva i proporcionada dirigida a múltiples destinataris, incloent-hi els mitjans de comunicació i el públic.

2. Hauran de complir les obligacions de publicitat imposades per la normativa nacional i de la UE que siga aplicable i incorporar, a més dels logos i emblemes de la Generalitat, l’emblema i la referència als fons que financen l’actuació i que apareixen en l’annex I de la present resolució tant en el material, la cartelleria, els fullets i la pàgina web com en qualsevol altre mitjà de difusió que s’utilitze, tot això en relació amb el que s’establix en la present resolució.

*Quaranté. Repercussió pressupostària*

La present resolució no comporta un increment del gasto públic per a posar-la en marxa i en funcionament, més enllà dels crèdits consignats a este efecte, en els pressupostos anuals de la Generalitat, dins del programa i la línia pressupostària corresponents.

La concessió de subvencions queda condicionada a les disponibilitats pressupostàries de l’exercici econòmic.

*Quaranta-uné. Normativa d’aplicació de la subvenció*

A esta convocatòria li serà aplicable:

– Orde TES/1121/2021, d’11 d’octubre, per la qual s’establixen les bases reguladores per a la concessió de subvencions públiques, destinades al finançament del Programa de suport en els àmbits rural i urbà en el marc del Pla de recuperació, transformació i resiliència.

– Orde TMS/369/2019, de 28 de març, per la qual es regula el Registre estatal d’entitats de formació del sistema de Formació Professional per a l’ocupació en l’àmbit laboral, així com els processos comuns d’acreditació i inscripció de les entitats de formació per a impartir especialitats formatives incloses en el Catàleg d’especialitats formatives.

– Orde ESS/381/2018, de 10 d’abril, per la qual s’aprova la Guia tècnica de referència per al desenrotllament dels protocols de la cartera comuna de servicis del Sistema Nacional d’Ocupació.

– Reial decret 438/2024, de 30 d’abril, pel qual es desenrotllen la Cartera Comuna de Servicis del Sistema Nacional d’Ocupació i els servicis garantits establits en la Llei 3/2023, de 28 de febrer, d’ocupació.

– Reial decret llei 8/2023, de 27 de desembre, pel qual s’adopten mesures per a afrontar les conseqüències econòmiques i socials derivades dels conflictes a Ucraïna i Orient Pròxim, així com per a pal·liar els efectes de la sequera.

– Llei 38/2003, de 17 de novembre, general de subvencions, i el Reglament de la Llei general de subvencions, aprovat pel Reial decret 887/2006, de 21 de juliol.

– Llei 1/2015, de 6 de febrer, d’hisenda pública, del sector públic instrumental i de subvencions de la Comunitat Valenciana.

Atés que les subvencions a atorgar són finançades amb càrrec a fons de la Unió Europea, a través del Mecanisme de recuperació i resiliència, els serà aplicable:

– Reial decret llei 36/2020, de 30 de desembre, pel qual s’aproven mesures urgents per a la modernització de l’Administració pública i per a l’execució del Pla de recuperació, transformació i resiliència.

– Decret llei 1/2022, de 22 d’abril, del Consell, de mesures urgents en resposta a l’emergència energètica i econòmica originada a la Comunitat Valenciana per la guerra a Ucraïna.

– Decret llei 6/2021, d’1 d’abril, del Consell, de mesures urgents en matèria economicoadministrativa per a l’execució d’actuacions finançades per instruments europeus per a donar suport a la recuperació de la crisi conseqüència de la covid-19.

– Reglament (UE) 2021/241, del Parlament Europeu i del Consell, de 12 de febrer de 2021, pel qual s’establix el Mecanisme de recuperació i resiliència.

– Reglament (UE, Euratom) 2018/1046, del Parlament Europeu i del Consell, de 18 de juliol de 2018 («Reglament financer»).

– Orde HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.

– Orde HFP/1031/2021, de 29 de setembre, per la qual s’establix el procediment i el format de la informació que han de proporcionar les entitats del sector públic estatal, autonòmic i local per al seguiment del compliment de fites i objectius i d’execució pressupostària i comptable de les mesures dels components del PRTR.

– Orde HFP/55/2023, de 24 de gener, relativa a l’anàlisi sistemàtica del risc de conflicte d’interés en els procediments que executen el PRTR.

– Gestió per part de les comunitats autònomes amb competències assumides en l’àmbit laboral, crèdits finançats amb l’MRR, destinats a l’execució de projectes d’inversió en el marc dels components 19 «Pla nacional de competències digitals» i 23 «Noves polítiques públiques per a un mercat de treball dinàmic, resilient i inclusiu» recollits en el PRTR.

També s’aplicarà tota la normativa nacional o de la UE relativa al Pla de recuperació, transformació i resiliència i el Mecanisme de recuperació i resiliència, provinent de l’instrument financer europeu de recuperació NextGenerationEU.

*Quaranta-dosé. Informació relativa al tractament de dades personals*

La participació en esta convocatòria comportarà el tractament de dades de caràcter personal de les persones sol·licitants per part de Labora Servei Valencià d’Ocupació i Formació, responsable del tractament, i es podrà contactar amb la persona delegada de protecció de dades en el correu electrònic: [ecn@tpz.jn](mailto:qfv@dvu.am)

La finalitat del tractament serà la gestió dels programes de suport a la intermediació laboral desenrotllats per entitats externes i finançats directament amb fons propis o comunitaris per la Generalitat, així com la gestió econòmica i pressupostària.

La persona interessada té dret a sol·licitar l’accés, la rectificació i la supressió de les seues dades de caràcter personal, així com a sol·licitar la limitació o oposició al tractament d’estes dades i a no ser objecte de decisions individuals automatitzades, de manera presencial o telemàtica, de conformitat amb el que preveu l’enllaç següent: <https://sede.gva.es/va/inicio/procedimientos?id_proc=19024>

La informació sobre bases de legitimació, termini de conservació, comunicació de dades i transferències internacionals de dades es troba en el web de Labora, Registre d’activitats de tractament d’inserció (RAT’S INSERCIÓ), i el que correspon és el registre de «Gestió de programes de suport a la intermediació i orientació laboral».

*Quaranta-tresé. Facultats d’execució i desplegament*

La Direcció General de Labora, o l’òrgan que en tinga delegades les competències, podrà dictar les instruccions i adoptar les mesures que considere oportunes per a desplegar, aplicar i executar esta resolució.

*Quaranta-quatré. Efectes d’esta resolució*

La present resolució tindrà efectes des de l’endemà de ser publicada en el DOGV.

La present resolució esgota la via administrativa i contra esta es podrà interposar un recurs contenciós administratiu davant de la jurisdicció contenciosa administrativa de la província corresponent, en el termini de dos mesos, a comptar de l’endemà de la publicació de la resolució en el DOGV, d’acord amb el que s’establix en els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant de l’òrgan que haja dictat la resolució, en el termini d’un mes, computat en els termes establits anteriorment, d’acord amb els articles 123 i 124 de la Llei 39/2015, de procediment administratiu comú de les administracions públiques. Això, sense perjuí que els interessats puguen exercitar-ne, si és el cas, qualsevol altra acció que consideren procedent.

  

València, 13 de setembre de 2024

Antonio Galvañ Diez

Director general de LABORA Servei Valencià d'Ocupació i Formació

Esta disposició conté annexos. Consulteu-ne la versió en PDF.